Bɛfa Nɔhalɛlilɛ Bɛgyinla Nyamenle Arane Ne Angomekye Anzi | Nyamenle Belemgbunlililɛ\nNɔhalɛ mɔɔ bɛdi bɛmaa Belemgbunlililɛ ne la ati, Nyamenle menli ɛnle ewiade ne afoa\n1, 2. (a) Ngyinlazo boni a ɛboa Gyisɛse ɛdoavolɛma toonwo yeradwu ɛnɛ a? (b) Kɛzi agbɔvolɛ ɛbɔ mɔdenle kɛ bɛdi yɛ nwo zo konim ɛ, na duzu a ɛvi nu ɛra a?\nGYISƐSE gyinlanle Paelɛte, Dwuuma ndɛnebuavolɛ mɔɔ lɛ tumi kpole la anyunlu, na ɔhanle ngyinlazo bie mɔɔ ɛhile Ye nɔhalɛ ɛdoavolɛma adenle ɛradwu ɛnɛ la. Ɔhanle kɛ: “Me belemgbunlililɛ ne ɛnle ewiade ɛhye anu; saa me belemgbunlililɛ ne wɔ ewiade ye anu a, anrɛɛ me ɛlɔnema kɛho kɛmaa me na bɛnrɛmaa bɛnrɛva me bɛnrɛmaa Dwuu mgbanyima ne mɔ. Kyɛkyɛ, me belemgbunlililɛ ne ɛnle ɛke.” (Dwɔn 18:36) Paelɛte manle bɛhunle Gyisɛse, noko ye konimlilɛ ne angyɛ. Bɛdwazole Gyisɛse bɛvile ewule nu. Wulomu Belemgbunlimaanle ne mɔɔ ɔ nwo yɛ se la anu amɛnladoma bɔle mɔdenle kɛ bɛtu Kelaese ɛdoavolɛma abo, noko bɛ mɔdenlebɔlɛ ne yɛle mgbane. Keleseɛnema dɛlɛle Belemgbunlililɛ edwɛkɛ ne anu wɔ ewiade amuala wɔ tete ne.—Kɔl. 1:23.\n2 Bɛvale Belemgbunlililɛ ne bɛziele ɛkɛ wɔ 1914 la anzi, sogyama tumililɛ mɔɔ bɛ nwo yɛ se kpalɛ la bɔle mɔdenle kɛ bɛtu Nyamenle menli ne abo. Noko bɛ nuhua biala angola yɛ. Arane nee maanyɛlɛ eku dɔɔnwo ɛbɔ mɔdenle kɛ bɛtinlitinli yɛ bɛamaa yɛagyinla bɛ afoa wɔ bɛ konle nu. Bɛangola yɛ nu kpakye. Ɛnɛ, asɛɛ Belemgbunlililɛ ne maanlema wɔ maanle biala mɔɔ wɔ azɛlɛ ye azo la anu. Yemɔ bɔbɔ, yɛyɛ ko wɔ ewiade amuala mediemayɛlɛ nu, na yɛngyinla afoa biala wɔ ewiade ne maanyɛlɛ edwɛkɛ nu. Koyɛlɛ mɔɔ wɔ yɛ nu la maa ɔda ali kɛ Nyamenle Belemgbunlililɛ di tumi na Belemgbunli Gyisɛse Kelaese kɔ zo kile ye maanlema adenle, ɔtu bɛ nu na ɔbɔ bɛ nwo bane. Suzu kɛzi yeyɛ ɛhye la anwo nea, na yɛ konim bie mɔ mɔɔ yemaa yɛli wɔ kɔɔto mɔɔ maa yɛ diedi nu mia wɔ mekɛ mɔɔ yɛngulo kɛ yɛyɛ “ɛtane ewiade ye ɛdeɛ” fee la nzonlɛ.—Dwɔn 17:14.\nEdwɛkɛ Titile Bie\n3, 4. (a) Bɛwole Belemgbunlililɛ ne la, ninyɛne boni mɔ a sisile a? (b) Asoo Nyamenle menli dele afoa biala mɔɔ yɛnle la abo? Kilehile nu.\n3 Wɔ Belemgbunlililɛ ne awolɛ nzi, konle zile anwuma, na bɛvuandinle Seetan bɛdole azɛlɛ ye azo. (Bɛgenga Yekile 12:7-10, 12.) Eza konle mɔɔ zɔle Nyamenle menli kpɔkɛzilɛ nleanle la zile azɛlɛ ye azo. Ɛnee bɛsika bɛ bo kɛ bɛbali Gyisɛse neazo ne anzi na bɛahwe bɛ nwo bɛavi ewiade ne anwo. Noko mɔlebɛbo ne bɛande mɔɔ ɔwɔ kɛ bɛyɛ na bɛahwe bɛ nwo bɛavi maanyɛlɛ nwo la abo kpalɛ.\n4 Kɛ neazo la, Millennial Dawn Foa VI ne, * mɔɔ bɛyɛle ye wɔ 1904 la zile Keleseɛnema adua kɛ bɛhoati kɛ bɛbava bɛ nwo bɛawula konle nu. Noko ɔhilehilele nuhua kɛ saa bɛkye Keleseɛnenli bie bɛmaa ɔkɔ sogya a, ɔwɔ kɛ ɔbɔ mɔdenle ɔyɛ gyima mɔɔ konle ɛnle nu la. Saa yemɔ anyɛ boɛ na bɛfa ye bɛkɔ konle a, ɔwɔ kɛ ɔnea kɛ ɔnrɛhu sonla. Herbert Senior mɔɔ dɛnlanle Britain na bɛzɔnenle ye wɔ 1905 la hanle zɔhane mekɛ ne tɛnlabelɛ ne anwo edwɛkɛ kɛ: “Mediema ne mɔ adwenle yɛle bɛ kesee dɔɔnwo yɛɛ bɛanva folɛdulɛ mɔɔ anu la ɛkɛ mɔɔ kile kɛ ɔwɔ kɛ awie kɔ sogya noko ɔnle kpalɛ kɛ ɔbaho la bɛammaa.”\n5. Kɛzi September 1, 1915, Ɛzinzalɛ Arane ne bɔle ɔ bo hilehilele yɛ ndelebɛbo ne anu wienyi ɛ?\n5 Noko September 1, 1915, Ɛzinzalɛ Arane ne bɔle ɔ bo kɛ ɔmaa yɛade edwɛkɛ ɛhye abo kpalɛ. Ɔhanle Studies in the Scriptures ne anu edwɛkɛ bie anwo edwɛkɛ kɛ: “Yɛngola yɛnnwu ye saa awie yɛ sogya gyima na yeangu sonla a ɔngile kɛ ɔlɛkpo ye Keleseɛne ngyinlazo ne mɔ a.” Na saa bɛnwulonwunla Keleseɛnenli bie kɛ yeanwula sogya tɛladeɛ na yeanyɛ sogya gyima a bɛbabɔ ye etu noko ɛ? Edwɛkɛ ne hilehilele nu kɛ: “Kɛ awie bali nɔhalɛ amaa Anzondwolɛ Belemgbunli ne, yeali ye adehilelɛ zo na bɛahu ye yɛɛ kɛ ɔfa ɔ nwo yeawula ewiade tumima abo, yeaboa bɛ, na yeagyakyi yɛ Anwuma Belemgbunli ne anwo ngilehilelɛ ne na bɛahu ye la, boni a le kpalɛ a? Yɛkulo ewule ne mɔɔ lumua la—yɛkulo kɛ yɛwu kɛ yɛlile nɔhalɛ yɛmanle yɛ Anwuma Belemgbunli ne.” Ɛye edwɛkɛ ɛhye mɔɔ tumi wɔ nu la ɛsie ahane a, edwɛkɛ ne dwulale ye kɛ: “Yɛnzi edwɛkɛ ɛhye adua. Ɔle nzuzulɛ ala.”\n6. Duzu a wɔzukoa wɔvi Adiema Herbert Senior neazo ne anu a?\n6 Mediema bie mɔ dele edwɛkɛ ne abo kpalɛ na bɛzieziele bɛ nwo bɛmanle biala mɔɔ ɔbado bɛ la. Herbert Senior, mɔɔ yɛlumua yɛha ɔ nwo edwɛkɛ la hanle kɛ: “Wɔ me afoa nu, ɛnee ngakyile biala ɛnle etu awolɛ mɔɔ bɛye bɛavi meli nu [gyima mɔɔ konle ɛnle nu] nee mɔɔ bɛfa bɛawula etu nu bɛado la anu.” (Luku 16:10) Ɔlua Adiema Senior adwenle ne mɔɔ yeammaa yeanyɛ sogya gyima la ati, bɛdole ye efiade. Ɔ nee mediema gyɛne 4 boka menli 16 ne mɔɔ bie mɔ vi ɛzonlenlɛ gyɛne nu mɔɔ bɛ adwenle ti bɛangɔ sogya la anwo. Bɛlile bɛ mekɛ ne bie wɔ Richmond efiade ne mɔɔ wɔ Britain la anu, na nzinlii bɛravɛlɛle bɛ Richmond 16. Ɔdwule mekɛ bie la, bɛvale Herbert nee awie mɔ gyɛne fealera nu bɛhɔle ɛleka mɔɔ sogyama ku menli wɔ France la. Ɛkɛ ne, bɛbuale bɛ fɔlɛ kɛ bɛbɔ bɛ etu. Bɛmanle ɔ nee menli gyɛne dɔɔnwo zanle zole wɔ menli mɔɔ bɛto adu ne la anyunlu, noko bɛangu bɛ. Emomu, bɛdele bɛ efiadenla mekɛ ne azo bɛrale ɛvolɛ bulu.\n“Mendele ɔ bo kɛ ɔwɔ kɛ Nyamenle menli maa anzondwolɛ tɛnla bɛ nee awie biala avinli wɔ konle mekɛ nu bɔbɔ.”—Simon Kraker (Nea ɛdendɛkpunli 7)\n7. Duzu a Nyamenle menli ne nwunle ye kolaa na Ewiade Konle II la abɔ ɔ bo a?\n7 Mɔɔ Ewiade Konle II zile la, ɛnee Gyihova menli kɔsɔɔti ɛnwu mɔɔ afoa biala mɔɔ bɛnle la kile nee mɔɔ ɔhyia kɛ bɛyɛ na bɛali Gyisɛse neazo ne anzi la wienyi. (Mat. 26:51-53; Dwɔn 17:14-16; 1 Pita 2:21) Kɛ neazo la, ɛnee edwɛkɛ titile bie wɔ November 1, 1939, Ɛzinzalɛ Arane ne anu mɔɔ se “Afoa Biala Mɔɔ Yɛnle.” Ɔhanle kɛ: “Ngyinlazo mɔɔ ɔwɔ kɛ Gyihova menli mɔɔ ɔ nee bɛ ɛyɛ ngyekyeleɛ fa yɛ gyima kɛkala la a le afoa biala mɔɔ bɛnle ye fee wɔ maanle maanle mɔɔ bɛlɛko la anu la.” Simon Kraker mɔɔ nzinlii zonlenle wɔ asafo ti wɔ Brooklyn, New York la hanle zɔhane edwɛkɛ ne anwo edwɛkɛ kɛ: “Mendele ɔ bo kɛ ɔwɔ kɛ Nyamenle menli maa anzondwolɛ tɛnla bɛ nee awie biala avinli wɔ konle mekɛ nu bɔbɔ.” Zɔhane sunsum nu aleɛ ne rale ye mekɛ kpalɛ nu na ɔboale ɔmanle bɛzieziele Nyamenle menli wɔ ɛtetalɛ dɔɔnwo mɔɔ bɛbayia ɔlua nɔhalɛ mɔɔ bɛdi bɛmaa Belemgbunlililɛ ne ati la.\nDwazotia Mɔɔ Le Kɛ “Azule” La Rale Bɛ Nwo Zo\n8, 9. Kɛzi ɛzoanvolɛ Dwɔn ngapezo ne penle zo ɛ?\n8 Ɛzoanvolɛ Dwɔn hanle dole ɛkɛ kɛ wɔ Belemgbunlililɛ ne awolɛ nzi wɔ 1914, ɛwɔlɛ ne, Seetan Abɔnsam babɔ mɔdenle kɛ ɔminliminli menli mɔɔ bɛgyi Nyamenle Belemgbunlililɛ ne anzi la abo zo ɔlua sɛkɛlɛneɛ adenle zo nzule ne mɔɔ ɔkpule la azo. * (Bɛgenga Yekile 12:9, 15.) Kɛzi Dwɔn ngapezo ne penle zo ɛ? Ɔvi 1920 mɔɔ ba la, bɛdwazole bɛtiale Nyamenle menli fane dɔɔnwo. Ɔlua nɔhalɛ mɔɔ Adiema Kraker di maa Nyamenle Belemgbunlililɛ ne la ati, bɛyɛle ye kɛmɔ bɛyɛle mediema mɔɔ dɛnlanle North America wɔ ewiade konle mɔɔ tɔ zo nwiɔ anu la, bɛdole ye efiade. Nɔhalɛ nu, saa ɛkyɛ menli mɔɔ ɔlua bɛ ɛzonlenlɛ ti bɛangɔ konle mɔɔ bɛguale bɛ efiade wɔ United States la anu nsa a, ɛnee Gyihova Alasevolɛ tu nwiɔ.\n9 Ɛnee Abɔnsam nee ɔ sa zo mɔ ɛsika bɛ bo kɛ bɛsɛkye Belemgbunlililɛ ne maanlema munli nu ɛgyinlanlɛ ɔnva nwo ɛleka biala mɔɔ bɛde la. Wɔ Africa, Europe, nee United States amuala, bɛvale bɛ bɛhɔle menli mɔɔ lɛ adenle gyakyi efiadema la anyunlu. Ɔluakɛ ɛnee bɛsika bɛ bo kɛ bɛnrɛhɔ ewiade ne afoa la ati, bɛguale bɛ efiade, bɛbole bɛ na bɛbodɛbodale bɛ. Wɔ Germany, bɛtinlitinlinle Nyamenle menli nwo zo kpalɛ ɔluakɛ bɛkpole kɛ bɛkɛhanvo Hitler anzɛɛ bɛkɛva bɛ nwo bɛkɛwula konle ne anu la ati. Bɛbu mgbonda kɛ bɛguale menli 6,000 efiade wɔ Nazi mekɛ ne anu yɛɛ Alasevolɛ mɔɔ bɛle Germanma nee mɔɔ bɛnle Germanma mɔɔ bɛbo 1,600 la wule wɔ menli mɔɔ hilele bɛ nyane la asa anu. Yemɔ bɔbɔ, Abɔnsam angola angyegye Nyamenle menli ne dahuu.—Maake 8:34, 35.\n“ƆWULE ƆWULALE NYAMENLE ANYUNLUNYIA”\nWƆ Ewiade konle mɔɔ tɔ zo nwiɔ la anu, ɛnee Gyihova Alasevolɛ a le ekyi wɔ Nazi Germany a. Tetedwɛkɛ kɛlɛvolɛ Detlef Garbe hɛlɛle kɛ ɔnva nwo kɛ ɛnee ɛhye le zɔ la, “menli mɔɔ bɛ adwenle ti bɛangɔ sogya na sogyama kɔɔto ne mɔ buale bɛ fɔlɛ . . . wɔ Adolf Hitler mekɛ zo la anu dɔɔnwo le Gyihova Alasevolɛ.” Ɛnee Gerhard Steinacher mɔɔ ɛli ɛvolɛ 19 na ɔvi Austria la boka nwo. Ewiade Konle II anzi mekɛ ekyii, Nazi mgbanyima hyele ye kɛ yekpo kɛ ɔnrɛboka German sogyama ne anwo la.\nWɔ November 1939, bɛbuale Gerhard ewule fɔlɛ. Wɔ zɔhane siane ne anu, ɔhɛlɛle kɛlata wɔ efiade ɛkɛ ne kɛ: “Memkpondɛ debie gyɛne biala, emomu mekpondɛ kɛ mewula Nyamenle anyunlunyia, medi ye mɛla zo, na mesɛlɛ ye kɛ ɔIie yɛ ɔhɔ ye Belemgbunlililɛ ne anu, ɛleka mɔɔ dahuu ngoane nee anzondwolɛ bara la.”\nWɔ March 29, 1940, kenle mɔɔ aleɛ kye a bɛbahu Gerhard la, ɔ nee ye awovolɛ lile nrɛlaleɛ, ɔhanle kɛ: “Metɛde kakuIa. Saa Awulae maa me anwosesebɛ angome a, yɛɛ mebahola meagyinla a, na ɛhye a melɛsɛlɛ a.” Bɛhunle Gerhard wɔ kɛyɛ nwonlomɔ dɔne nsia, ɔbayɛ kɛ bɛpɛle ɔ ti. Bɛhɛlɛle wɔ ye nla ne anwo kɛ: “Ɔwule ɔwulale Nyamenle anyunlunyia.”\n‘Azɛlɛ Ne Memenle Nzule Ne’\n10. Duzu a “azɛlɛ” ne kile a, na kɛzi yeli yeboa Nyamenle menli ɛ?\n10 Ngapezo ne mɔɔ ɛzoanvolɛ Dwɔn hɛlɛle la maa ɔda ali kɛ “azɛlɛ” ne—ewiade ɛhye anu amra mɔɔ bɛlɛ tumi anzɛɛ ekpunli mɔɔ bɛlɛ ndelebɛbo la bameme dwazotia “nzule ne,” mɔɔ kile kɛ bɛbaboa Nyamenle menli. Kɛzi ngapezo ne foa zɔhane ɛra nu ɛ? Wɔ Ewiade Konle II la anzi ɛvolɛ dɔɔnwo, ɔyɛ a “azɛlɛ” ne fa ɔ nwo die nɔhavoma mɔɔ bɛgyi Mɛzaya Belemgbunlililɛ ne anzi la edwɛkɛ nu. (Bɛgenga Yekile 12:16.) Kɛ neazo la, kɔɔto ngakyile mɔɔ bɛlɛ tumi la ɛbɔ nwolɛ adenle mɔɔ Gyihova Alasevolɛ lɛ kpo sogya gyimayɛlɛ na bɛtwe bɛ nwo bɛfi maanle ɛvoyialilɛ nwo la anwo bane. Mɔɔ lumua la, suzu konim ngakyile mɔɔ Gyihova ɛmaa ye menli ɛli mɔɔ fane sogya gyima edwɛkɛ nwo la anwo nea.—Edw. 68:20.\n11, 12. Edwɛkɛ boni a dole Adiema Sicurella nee Adiema Thlimmenos a, na duzu a vile nu rale a?\n11 United States. Alasevolɛ awovolɛ a tetele Anthony Sicurella a. Ɔlile ɛvolɛ 15 la, bɛzɔnenle ye. Ɔlile ɛvolɛ 21 la, ɔmanle menli mɔɔ kɛlɛ mgbavolɛ aluma maa bɛkɔ konle la hɛlɛle ye duma kɛ ɛzonlenlɛ nu sonvolɛ. Wɔ ɛvolɛ nwiɔ anzi, wɔ 1950, ɔzɛlɛle kɛ ɔkɛlɛ ye duma kɛ awie mɔɔ ye adwenle ti ɔngɔ sogya la. Ɔnva nwo kɛ maanle ne ngyehyɛleɛ mɔɔ neɛnlea edwɛkɛ nu nwunle kɛ nvonleɛ ɛnle nwo la, Ndɛnebuavolɛma Gyimalilɛleka ne bɔle ye edwɛkɛ ne guale. Bɛvale edwɛkɛ ne bɛhɔle kɔɔto fane dɔɔnwo la, U.S. Kɔɔto Kpole ne nleɛnleanle Adiema Sicurella edwɛkɛ ne anu, bɛhakyile kɔɔto ekyi ne ndɛnebualɛ ne na bɛlile bɛboale Adiema Sicurella. Ndɛnebualɛ ɛhye boale maanlema gyɛne mɔɔ bɛwɔ United States mɔɔ bɛ adwenle ti bɛngɔ sogya la.\n12 Greece. Wɔ 1983, bɛbɔle Iakovos Thlimmenos somolɛ kɛ ɔle atuadelɛnli ɔluakɛ ɔkpole kɛ ɔbawula sogya tɛladeɛ na bɛdole ye efiade. Bɛyele ye bɛvile efiade la, ɔhɔle kɛ ɔkakpondɛ ezukoa nwo mgbondabulɛ gyima yeayɛ, noko bɛanva ye ɔluakɛ bɛdo ye efiade ɛlɛ. Ɔvale edwɛkɛ ne ɔhɔle kɔɔto, noko kɛmɔ yeanli konim wɔ Giliki kɔɔto ne mɔ anu la ati, ɔvale ɔhɔdole Europe Kɔɔto Mɔɔ Nea Sonla Fanwodi Nwo Edwɛkɛ Zo (ECHR) la anyunlu. Wɔ ɛvolɛ 2000 ne anu, ECHR Foa Kpole ne, mɔɔ ndɛnebuavolɛma 17 a wɔ nu la, lile edwɛkɛ ne manle ye, na ɔmanle ɔyɛle mɛla mɔɔ tia nyeyenu a. Kolaa na bɛabua ndɛne ɛhye la, ɛnee Greece mediema mɔɔ bɛbo 3,500 la lɛ kɛlɛtokɛ kɛ bɛle maamɔvoma ɔluakɛ bɛdole bɛ efiade wɔ afoa biala mɔɔ bɛnle la ati. Wɔ kpɔkɛzilɛ ɛhye anzi, bɛlile mɛla wɔ Greece kɛ bɛye mediema ɛhye mɔ anwo kɛlɛtokɛ mɔɔ kile kɛ bɛle maamɔvoma la bɛvi bɛ nwo zo. Eza bɛlile mɛla bieko mɔɔ maa Giliki maanlema amuala nyia adenle kɛ bɛbakpa maanle gyima fofolɛ mɔɔ bɛkulo la, bɛlile mɛla ɛhye la ɛnee ɔtɛkyɛle na bɛzile zolɛ wɔ Greece maanle ne Mɛla ne mɔɔ bɛyɛle ye fofolɛ la anu.\n“Kolaa na meawolo kɔɔto sua ne anu la, menzɛlɛle Gyihova ɛsesebɛ, na akee menwunle kɛzi ɔmanle me ahonle dɔle me azule nu la.”—Ivailo Stefanov (Nea ɛdendɛkpunli 13)\n13, 14. Duzu a ɛsuzu kɛ yɛbahola yɛazukoa yɛavi Ivailo Stefanov nee Vahan Bayatyan edwɛkɛ ne anu a?\n13 Bulgaria. Wɔ 1994, bɛhyele Ivailo Stefanov mɔɔ ɛnee yeli ɛvolɛ 19 la kɛ ɔhɔ sogya. Ɔkpole kɛ ɔbahɔ sogya anzɛɛ ɔbayɛ sogya gyima mɔɔ konle ɛnle nu la. Bɛbuale ye fɔlɛ kɛ bɛto ye efiade siane 18, noko ɔvale edwɛkɛ ne ɔhɔle kɔɔto ɔlua nwolɛ adenle mɔɔ ɔlɛ ɔkpo la azo. Awieleɛ kolaa ne bɛvale ye edwɛkɛ ne bɛhɔmanle ECHR. Kolaa na bɛadie Adiema Stefanov edwɛkɛ wɔ 2001 la, bɛ nee ye zieziele edwɛkɛ ne wɔ agɔnwolɛvalɛ adenle zo. Tɛ Adiema Stefanov angomekye a Bulgaria arane ne vale ye edwɛkɛ ne hyɛle ye a, emomu, Bulgariama mɔɔ bɛkulo kɛ bɛyɛ gyima mɔɔ ɔnle sogya gyima la amuala. *\n14 Armenia. Ɛnee Vahan Bayatyan ɛngulo noko ɔrafɛtale kɛ ɔkɔ sogya wɔ 2001. * Ye adwenle ti ɔkpole kɛ ɔbahɔ sogya, noko kɔɔto ne mɔ mɔɔ wɔ ɛkɛ la lile edwɛkɛ ne tiale ye. Wɔ September 2002, ɔbɔle ye ɛvolɛ nwiɔ nee foa efiade ɛlalɛ ne abo noko ɔlile siane bulu dapɛne nwiɔ wɔ efiade la, bɛyele ye. Wɔ zɔhane mekɛ ne anu, ɔvale ye edwɛkɛ ɔhɔdole ECHR ne anyunlu, na bɛnleɛnleanle nuhua. Noko wɔ October 27, 2009, Kɔɔto zɔhane lile tiale ye. Ndɛnebualɛ ne manle ɔyɛle kɛ mediema mɔɔ wɔ Armenia mɔɔ bɛlɛyia ngyegyelɛ ɛhye la ɛlɛko adɔ. Noko ECHR Foa Kpole ne nleɛnleanle edwɛkɛ ne anu bieko. Wɔ July 7, 2011, Kɔɔto ne lile manle Vahan Bayatyan. Ɛhye a le mekɛ mɔɔ lumua mɔɔ ECHR ne manle ɔlale ali kɛ ɔwɔ kɛ bɛgyinla nzuzulɛ, adwenle nee ɛzonlenlɛ nwo fanwodi zo bɛbɔ awie mɔɔ ye ɛzonlenlɛ nu diedi ti ɔnrɛhɔ sogya la anwo bane a. Zɔhane mɛla ne ambɔ Gyihova Alasevolɛ angomekye anwo bane, emomu menli mgbe dɔɔnwo mɔɔ vi Europe maanle maanle mɔɔ bɛha bɛbɔ nu anu la. *\nBɛye mediama mɔɔ wɔ Armenia la bɛvi efiade wɔ mekɛ mɔɔ ECHR ne lile boale bɛ la\nMaanlehulolɛ Ɛvoyialilɛ Nwo Edwɛkɛ\n15. Duzu ati a Gyihova menli kpo kɛ bɛbava bɛ nwo bɛawula maanlehulolɛ ɛvoyialilɛ ne mɔ anu a?\n15 Tɛ sogya ɛhɔlɛ ala a Gyihova menli kpo fa di nɔhalɛ maa Mɛzaya Belemgbunlililɛ ne a, emomu eza bɛfa ɛbulɛ bɛkpo kɛ bɛbava bɛ nwo bɛawulowula maanlehulolɛ ɛvoyialilɛ nu. Ɔvi mekɛ mɔɔ Ewiade Konle II zile la, maanlehulolɛ mɔɔ anu yɛ se la ɛsalo ewiade amuala. Bɛmaa maanlema mɔɔ wɔ maanle dɔɔnwo anu la ɛlua ndane ɛhanlɛ, maanle edwɛne ɛdolɛ, nee fɛlɛnra ahye ɛbizalɛ zo ɛha bɛ maanle ne ɛzonlenlɛ nwo ndane. Noko yɛsonle Gyihova angomekye. (Ade. 20:4, 5) Ɛhye ati, yɛyia ɛkpɔlɛ dɔɔnwo. Yemɔ bɔbɔ, eza Gyihova ɛva “azɛlɛ” ne ɛli gyima ɛmaa yememe ɛkpɔlɛ ɛhye bie. Yɛ konim ɛhye mɔ mɔɔ yɛ nwanwane mɔɔ Gyihova ɛlua Kelaese anwo zo ɛmaa yɛli la bie mɔ nzonlɛ.—Edw. 3:8.\n16, 17. Edwɛkɛ boni a dole Lillian nee William Gobitas a, na duzu a wɔzukoa wɔvi bɛ edwɛkɛ ne anu a?\n16 United States. Wɔ 1940, U.S. Kɔɔto Kpole ne lile boale Gyihova Alasevolɛ 8 biala anu 1 wɔ Minersville School District nee Gobitis edwɛkɛ ne anu. Lillian Gobitas, * mɔɔ ɛli ɛvolɛ 12, nee ɔ diema William mɔɔ ɛli ɛvolɛ 10 la, hulole kɛ bɛbali nɔhalɛ bɛamaa Gyihova yemɔti bɛkpole kɛ bɛbabiza fɛlɛnra ahye anzɛɛ bɛbaha maanle ne ndane ne. Ɛhye ati bɛyele bɛ ali bɛvile sukulu ne anu. Bɛvale bɛ edwɛkɛ ne bɛhɔdole Kɔɔto Kpole ne anyunlu, na Kɔɔto ne hanle kɛ, mɔɔ sukulu ne yɛle la nee maanle ne mɛla yia ɔluakɛ bɛkpondɛ “maanle ne koyɛlɛ.” Ndɛnebualɛ zɔhane manle kpɔdekpɔdeyɛlɛ kpole bɔle ɔ bo. Bɛyele Alasevolɛ ngakula dɔɔnwo ali wɔ sukulu nu, Alasevolɛ mgbanyinli gyima vile bɛ sa, yɛɛ nzakadolɛma gyegyele Alasevolɛ ne mɔ. The Lustre of Our Country buluku ne hanle kɛ “kpɔdekpɔde mɔɔ bɛyɛle Alasevolɛ ne mɔ ɔvi 1941 kɔdwu 1943 la a le ɛzonlenlɛ nwo fanwodi mɔɔ bɛtietiale zo kpole wɔ ɛvoya 20 ne anu wɔ America a.”\n17 Nyamenle agbɔvolɛ ne mɔ konimlilɛ ne angyɛ. Wɔ 1943, Kɔɔto Kpole ne lile edwɛkɛ bieko mɔɔ zɔho Gobitis ne mɔ ɛdeɛ ne la. Bɛfɛlɛ ye West Virginia State Board of Education nee Barnette. Mekɛ ɛhye anu, Kɔɔto Kpole ne manle Gyihova Alasevolɛ lile konim. Ɛnee ɔle mekɛ mɔɔ lumua wɔ U.S. tetedwɛkɛ nu mɔɔ Kɔɔto Kpole ne ɛhakyi ye edwɛkɛ wɔ mekɛ ezinra bie anu a. Wɔ zɔhane ndɛnebualɛ ne anzi, Gyihova menli ne mɔɔ bɛyɛ bɛ kpɔdekpɔde wɔ bagua nu wɔ United States la azo dele bɔkɔɔ. Wɔ ɛhye anu, nwolɛ adenle mɔɔ United States maanlema amuala lɛ la anu mianle.\n18, 19. Duzu a Pablo Barros hanle kɛ ɔboale ye ɔmanle ɔgyinlanle kpundii a, na kɛzi Gyihova azonvolɛ bahola azukoa ye neazo ne ɛ?\n18 Argentina. Bɛyele Pablo nee Hugo Barros, mɔɔ bɛli ɛvolɛ mɔtwɛ nee nsuu la ali bɛvile sukulu wɔ 1976 ne anu ɔluakɛ bɛanva bɛ nwo bɛanwula fɛlɛnra ɛvolalɛ ɛvoyialilɛ ne anu. Mekɛ bie, sukulu kpanyinli ne zuhunle Pablo na ɔbɔle ɔ ti zo. Bɛkpɔnenle la, ɔmanle ngakula mrenya nwiɔ ne hale sukulu ɛkɛ dɔnehwele ko, na ɛnee ɔlɛbɔ mɔdenle kɛ ɔmaa bɛava bɛ nwo bɛawula ɛvoyialilɛ ne anu. Pablo hanle kɛ: “Saa tɛ Gyihova moalɛ zo a, anrɛɛ menrɛhola dwazotia ne mɔɔ ɔbamaa meakpo aze la anloa gyinla.”\n19 Edwɛkɛ ne hɔdwule kɔɔto la, ndɛnebuavolɛ ne liele kpɔkɛ mɔɔ sukulu ne zile kɛ bɛye Pablo nee Hugo ali la dole nu. Noko bɛvale bɛ edwɛkɛ ne bɛhɔle Kɔɔto Kpole ne mɔɔ wɔ Argentina la anu. Wɔ 1979, zɔhane Kɔɔto ne anlie kɔɔto ekyi ne kpɔkɛzilɛ ne ando nu, na ɔhanle kɛ: “Anzohwenlɛ ɛhye [sukulu mɔɔ bɛye bɛ bɛavi nu la] nee maanle ne mɛla mɔɔ maa awie adenle ɔmaa ɔsukoa debie (Article 14) yɛɛ maanle ne gyima mɔɔ ɔlɛ kɛ ɔbanlea yeamaa awie biala ahɔ sukulu ekyi (Article 5) la ɛnyia.” Zɔhane konimlilɛ ne boale Alasevolɛ ngakula kɛyɛ 1,000. Bɛanye bie mɔ ali, yɛɛ bɛziale bɛliele Pablo nee Hugo yɛɛ ngakula gyɛne wɔ arane sukulu nu.\nAlasevolɛ ngakula dɔɔnwo ɛli nɔhalɛ wɔ sɔnea mekɛ nu\n20, 21. Kɛzi Roel nee Emily Embralinag edwɛkɛ ne maa wɔ diedi nu mia ɛ?\n20 Philippines. Wɔ 1990, bɛyele Roel Embralinag, * mɔɔ yeli ɛvolɛ 9, nee ɔ diema raalɛ Emily mɔɔ yeli ɛvolɛ 10 la nee Alasevolɛ gyɛne kɛyɛ 66 bɛvile sukulu kɛ bɛambiza fɛlɛnra ahye la ati. Roel nee Emily bɛ ze Leonardo bɔle mɔdenle kɛ ɔ nee sukulu mgbanyima ne mɔ suzu nwolɛ, noko yeanyɛ boɛ. Mɔɔ edwɛkɛ ne anu yɛle se la, Leonardo vale edwɛkɛ ne hɔle Kɔɔto Kpole ne anu. Ɛnee Leonardo ɛnlɛ ezukoa nee lɔya mɔɔ bagyinla ɔ gyakɛ anu a. Abusua ne yɛle asɔne anyebolo zo kpondɛle adehilelɛ vile Gyihova ɛkɛ. Ɛhye mɔ amuala ɛlɛkɔ zo la, ɛnee bɛlɛgolo ngakula ne mɔ anwo. Leonardo dele nganeɛ kɛ ɔbaho yeadɔ ɔluakɛ ɔnlɛ kɛzi bɛdi kɔɔto edwɛkɛ la anwo ndetelɛ biala.\n21 Noko kɛmɔ ninyɛne hɔle zo la, Felino Ganal, mɔɔ ɛnee yelumua yeyɛ gyima wɔ maanle ne anu mɛlalilɛ gyimalilɛleka ko mɔɔ bɛyɛ deɛ anu la ragyinlanle abusua ne agyakɛ anu. Bɛkali edwɛkɛ ɛhye la, ɛnee Adiema Ganal ɛgyakyi gyima ne na yerayɛ Gyihova Dasevolɛ. Mɔɔ Kɔɔto Kpole ne diele edwɛkɛ ne la, bɛ muala bɛbuale Alasevolɛ ne mɔ benle na bɛbɔle ngakula ne mɔ mɔɔ bɛye bɛ bɛavi sukulu ne anu la bɛguale. Menli mɔɔ bɔle mɔdenle kɛ bɛmaa Nyamenle menli agyakyi bɛ munlililɛ nu la asa zile aze bieko.\nAfoa Biala Mɔɔ Yɛnle La Maa Yɛyɛ Ko\n22, 23. (a) Duzu ati a yɛli konim wɔ kɔɔto edwɛkɛ titile bie mɔ anu a? (b) Daselɛ boni a yɛ ewiade amuala mediemayɛlɛ ne mɔɔ anzondwolɛ wɔ nu la maa ɔda ali a?\n22 Duzu ati a Gyihova menli ɛli konim dɔɔnwo wɔ kɔɔto ɛ? Maanyɛlɛ tumi biala ɛngyi yɛ nzi. Noko wɔ maanle nee kɔɔto ngakyile nu, ndɛnebuavolɛma mɔɔ bɛ adwenle nu la ɛkɛ la ɛbɔ yɛ nwo bane ɛvi dwazotiama atisesebɛ asa anu na bɛlua zo bɛhakyi maanle bie mɔ anu mɛla bie mɔ. Nɔhalɛ nu, Kelaese a ɛgyinla yɛ nzi ɛmaa yɛli zɔhane konim ne mɔ a. (Bɛgenga Yekile 6:2.) Duzu ati a yɛko zɔhane mɛla adenle zo konle ne mɔ ɛ? Tɛ yɛ adwenle a le kɛ yɛkakyi mɛla mɔɔ bɛfa bɛyɛ gyima la. Emomu, yɛ bodane a le kɛ yɛbanlea kɛ yɛbahola yɛazonle yɛ Belemgbunli, Gyisɛse Kelaese dahuu mɔɔ debie ɛnzi yɛ adenle a.—Gyi. 4:29\n23 Wɔ ewiade mɔɔ maanyɛlɛ nu butule nee ɛkpɔlɛ ɛmaa nuhua ɛhyɛ la anu, yɛ Belemgbunli Gyisɛse Kelaese mɔɔ ɔlɛdi tumi la ɛyila mɔdenle mɔɔ ye ɛdoavolɛma mɔɔ bɛwɔ ewiade amuala bɔ kɛ bɛnrɛhɔ afoa biala la azo. Seetan ɛho ɛdɔ wɔ mɔdenle mɔɔ ɔbɔ kɛ ɔkpakyekpakye yɛ nu na yeazɛkye yɛ la anu. Belemgbunlililɛ ne ɛboɔboa menli mgbe dɔɔnwo mɔɔ bɛkpo kɛ “bɛnrɛzukoa konle ɛhonlɛ bieko” la anloa. Yɛ ewiade amuala mediemayɛlɛ mɔɔ anzondwolɛ wɔ nu la yɛ nwanwane—ɔdi daselɛ wienyi kɛ Nyamenle Belemgbunlililɛ di tumi!—Aye. 2:4.\n^ ɛden. 4 Eza bɛfɛlɛ foa ɛhye The New Creation. Nzinlii bɛravɛlɛle Millennial Dawn foa ne mɔ Studies in the Scriptures.\n^ ɛden. 8 Saa ɛkpondɛ ngapezo ɛhye anwo ngilehilenu a, nea Revelation—Its Grand Climax At Hand! buluku ne tile 27, mukelɛ 184-186.\n^ ɛden. 13 Eza edwɛkɛ ne ɛziezielɛ hilele kɛ ɔwɔ kɛ Bulgaria arane ne maa menli mɔɔ bɛ adwenle ne ati bɛnrɛyɛ sogya gyima la gyima gyɛne.\n^ ɛden. 14 Saa ɛkpondɛ edwɛkɛ ne amuala a, nea edwɛkɛ “European Court Upholds the Right to Conscientious Objection” mɔɔ wɔ Nrelenza Ɛzinzalɛ Arane ne, November 1, 2012, anu la.\n^ ɛden. 14 Wɔ ɛvolɛ mɔɔ bo 20 la anu, ɛnee Armenia arane ne ɛgua Alasevolɛ ngakula mɔɔ bo 450 la efiade. Bɛyele menli mɔɔ bɛguale bɛ efiade la anu mɔɔ li awieleɛ la wɔ November 2013.\n^ ɛden. 16 Bɛangɛlɛ abusua ne duma ne kpalɛ wɔ kɔɔto ngɛlata ne mɔ anu.\n^ ɛden. 20 Bɛhɛlɛle abusua ne duma ne Ebralinag wɔ kɔɔto ngɛlata nu, noko ɛnee tɛ zɔhane a ɔde a.\nKɛzi ɛbahilehile deɛmɔti Gyihova menli ɛnva bɛ nwo ɛnwulowula maanyɛlɛ nu la anu ɛ?\nDuzu a kɔɔto konimlilɛ ne mɔ maa ɛnwu ye wɔ Nyamenle Belemgbunlililɛ ne anwo a?\nKɛzi ɛbahile kɛ ɛgyi Nyamenle Belemgbunlililɛ ne angomekye anzi ɛ?\nFa nwa awie Fa nwa awie Bɛfa Nɔhalɛlilɛ Bɛgyinla Nyamenle Arane Ne Angomekye Anzi


Yizilayɛ Belemgbunli Mɔɔ Lumua Kɔdwu Babelɔn Nlɔnu Zo | Baebolo Nu Edwɛkɛ\nYizilayɛ Belemgbunli Mɔɔ Lumua Kɔdwu Babelɔn Nlɔnu Zo\nSɔɔlo rayɛle Yizilayɛ belemgbunli mɔɔ lumua. Noko Gyihova kpole ye, na ɔkpale Devidi kɛ belemgbunli ɔziele ɔ gyakɛ anu. Yɛbazukoa Devidi anwo edwɛkɛ dɔɔnwo. Mekɛ mɔɔ ɛnee ɔle kakula la ɔ nee Golayate kakanyinli ne honle. Amozii ɔnriandile ɔvile Belemgbunli Sɔɔlo mɔɔ ɛnee ɛva ɛya la anwo. Akee Abegeli anwo fɛlɛko zile ye aze wɔ ɛtane mɔɔ anrɛɛ ɔyɛ la anwo.\nBieko, yɛbazukoa Devidi ara Sɔlɔmɔn, mɔɔ lile Devidi agya kɛ belemgbunli wɔ Yizilayɛ la anwo edwɛkɛ. Yizilayɛ arelemgbunli nsa mɔɔ lumuale la biala lile ebia ɛvolɛ 40. Wɔ Sɔlɔmɔn ewule nzi, bɛhyɛle Yizilayɛ anu bɛyɛle ye belemgbunlililɛ nwiɔ, sɔlɔ nee nyiakɛ belemgbunlililɛ.\nSɔlɔ mbusua 10 belemgbunlililɛ ne lile ɛvolɛ 257 kolaa na Aseleama azɛkye ye. Wɔ ye ɛvolɛ 133 anzi, yɛɛ bɛzɛkyele nyiakɛ mbusua nwiɔ belemgbunlililɛ ne noko a. Wɔ mekɛ ɛhye anu bɛvale Yizilayɛma bɛhɔle nlɔnu wɔ Babelɔn. Ɔti Foa NNA ne ka ɛvolɛ 510 anwo tetedwɛkɛ, mɔɔ nuhua a ninyɛne mɔɔ yɛ azibɛnwo dɔɔnwo la sisile a.\nNyamenle a kpale nu yele ye a noko nzinlii ɔkpole ye, yɛbahola yɛazukoa ninyɛne dɔɔnwo yɛavi Sɔɔlo ɛkɛ.\nBoni a Nyamenle nwu ye wɔ Devidi anu mɔɔ ngapezonli Samoɛle annwu ye a?\nTɛ totoabɔ angome a Devidi vale nee Golayate honle emomu ɔvale tumi bie mɔɔ bo debie biala anwo zo la.\nSɔɔlo anye liele Devidi anwo wɔ mekɛ mɔɔ lumua mɔɔ ɔnwunle ye la, noko nzinlii ɔvale ɔ nwo ɛya na ɔkpɔle ye kpole. Kɛmɔti ɛ?\nAbegeli vɛlɛle ɔ hu koasea, noko yemɔ bɔle ɔ nwo bane wɔ mekɛ ezinra bie anu.\nNinyɛne mɔɔ Devidi yɛle nee mɔɔ yɛanyɛ la amuala da ye ali kɛ ɔfɛta kɛ ɔyɛ Yizilayɛ belemgbunli.\nNvonleɛ kokye mɔɔ ɔyɛle la vale ngyegyelɛ rale ɔ nee ye abusua ne anwo zo wɔ ɛvolɛ dɔɔnwo anu.\nAsoo ɛnee amgba ɔbahyɛ kakula ne anu nwiɔ ɔ?\nƆnva kɛ ɛnee Sɔlɔmɔn ze nrɛlɛbɛ la, bɛbɛlɛbɛla ye bɛmanle ɔyɛle ɛtane.\nMɔɔ Gyɛlɔbowam ralile ebia ne ala la yɛɛ ɔmaanle menli ne bulule Nyamenle mɛla zo a.\nƆmmaa debie biala ɛnzi mɔɔ ɔkpondɛ la adenle.\nDuzu ati edwɛndovoma mɔɔ ɛnlɛ konle ninyɛne la a li ɛlɔnema mɔɔ ɛlɛkɔ konle la anyunlu ɛ?\nAsoo awie mɔɔ ɛwu la bahola ara ngoane nu bieko? Bie ɛzi ɛlɛ!\nƆvale akɛnrasesebɛ ɔdendɛle na mɔɔ vi rale la yɛ nwanwane.\nDwona zukoale kɛ ɔwɔ kɛ ɔyɛ mɔɔ Gyihova kɛha la.\nƐnee alumua paladaese ne le ekyii; mɔɔ ɛlɛba la bayi azɛlɛ ye kɔsɔɔti.\nWɔ kenle ko nɔɔzo, anwumabɔvolɛ ko hunle Aselea sogyama 185,000.\nWɔ ye ngakula nu, Dwosaya yɛle debie mɔɔ kile kɛ ɔlɛ akɛnrasesebɛ.\nƐnee Gyɛlɛmaya dwenle kɛ ɔle kakula somaa kɛ ɔbayɛ ngapezonli noko ɛnee Nyamenle ze kɛ ɔbahola yeayɛ.\nƆnva nwo kɛ bɛ awovolɛ ɛnle bɛ nwo ɛkɛ ne la, bɛgyinlanle kpundii.\nDuzu ati a Nyamenle manle Babelɔnma mɔɔ bɛle Yizilayɛma agbɔvolɛma la zɛkyele bɛ a?\nFa nwa awie Fa nwa awie Yizilayɛ Belemgbunli Mɔɔ Lumua Kɔdwu Babelɔn Nlɔnu Zo\nFoa 4—Yizilayɛ Belemgbunli Mɔɔ Lumua Kɔdwu Babelɔn Nlɔnu Zo


Ɛnee Mengulo Kɛ Mewu! | Kɛzi Kakula Ɛrɛladane Bie Ɛbɛlabɔlɛ Hakyile La\nƐzinzalɛ Arane | No. 1 2017\nKENGA YE WƆ Acholi Afrikaans Albanian Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Armenian (West) Australia Mumule Aneɛ Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Belgium French Mumule Aneɛ Bengali Biak Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Changana (Mozambique) Chavacano Chichewa Chile Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Colombia Mumule Aneɛ Croatia Mumule Aneɛ Croatian Czech Czech Mumule Aneɛ Dangme Danish Drehu Dutch Ecuador Mumule Aneɛ Efik Emberá (Catío) Emberá (Chamí) English Esan Estonian Ewe Fante Faroese Fijian Finnish Fon French French Mumule Aneɛ Ga Galician Georgian German German Mumule Aneɛ Giliki Greenlandic Guarani Guatemala Mumule Aneɛ Gujarati Gun Haitian Creole Hausa Hawai’i Pidgin Hibulu Hiligaynon Hindi Hiri Motu Hmong (White) Honduras Mumule Aneɛ Huastec (San Luis Potosi) Hungarian Hunsrik Iban Ibanag Icelandic Igbo Iloko Indonesia Mumule Aneɛ Indonesian Isoko Israel Mumule Aneɛ Italian Italy Mumule Aneɛ Japan Mumule Aneɛ Japanese Javanese Kabardin-Cherkess Kabiye Kabuverdianu Kachin Kalanga (Botswana) Kamba Kannada Karen (S'gaw) Kazakh Kekchi Khakass Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Latvian Lhukonzo Lingala Lithuanian Low German Luganda Lunda Luo Luvale Macedonian Macua Malagasy Malawi Mumule Aneɛ Malay Malayalam Maltese Mam Mambwe-Lungu Mapudungun Marathi Mari Marshallese Mauritian Creole Maya Mazahua Mbunda Mexico Mumule Aneɛ Mingrelian Mixtec (Guerrero) Mizo Mongolian Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Nicaragua Mumule Aneɛ Niuean Norwegian Nyaneka Nzema Okpe Oromo Ossetian Otetela Palauan Pangasinan Papiamento (Aruba) Papiamento (Curaçao) Paraguay Mumule Aneɛ Persian Peru Mumule Aneɛ Polish Polish Mumule Aneɛ Pomeranian Ponapean Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Tena) Rarotongan Romanian Romany (Argentina) Romany (Vlax, Russia) Ronga Runyankore Russia Mumule Aneɛ Russian Rutoro Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swati Sweden Mumule Aneɛ Swedish Tagalog Tahitian Talian Tamil Tamil (Roman) Tandroy Tankarana Tarascan Tatar Telugu Tetun Dili Thai Thai Mumule Aneɛ Ticuna Tigrinya Tiv Tojolabal Tok Pisin Tongan Tshiluba Tsonga Turkish Turkmen Tuvaluan Tuvinian Twi Tzeltal Tzotzil Udmurt Ukrainian Umbundu Urdu Urhobo Uruund Uzbek Valencian Venda Venezuela Mumule Aneɛ Vietname Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\nYvonne Quarrie anloa edwɛkɛ\nBƐWOLE YE: 1964\nMAANLE MƆƆ ƆVI NU: ENGLAND\nALIMOA NE: KAKULA ƐRƐLADANE ƐKOBƆFO\nBɛwole me wɔ Paddington, mɔɔ wɔ London, England, ɛleka mɔɔ menli dɔɔnwo wɔ la. Ɛnee me nee me mame nee me mediema mraalɛ mgbanyinli nsa a de a. Kɛmɔ ɛnee me papa no nza dɔɔnwo la ati, ɛnee ɔ nee yɛ ɛndɛnla.\nMele kakula la, me mame hilele me kɛ menyɛ asɔne nɔsolɛ biala. Ɛnee melɛ Baebolo ekyi bie mɔɔ Edwɛndolɛ buluku ne ala a wɔ nu a, na mengyehyɛle ye kɛ edwɛne mɔɔ mekola meto a. Mekakye kɛ mengengale edwɛkɛ bie wɔ mbuluku bie anu na ɔhale me adwenle nu: “Kenle bie dedee aleɛ ɛnrɛhye.” Edwɛkɛ zɔhane maanle mendwenlenle kenle bie anwo nɔsolɛ biala mɔɔ meangola da a. Mendwenlenle nwo kɛ, ‘Tɛ ɛbɛlabɔlɛ ne ala ɛne. Duzu ati a mede aze a?’ Ɛnee mengulo kɛ mewu!\nMe nye raliele sunsum ɛtane nyɛleɛ nwo. Membɔle mɔdenle kɛ me nee mowuamra badendɛ, me nee me gɔnwo mɔ sukuluma hɔle azie zo, na yɛnleanle vidio mɔɔ ɔyɛ ɛzulolɛ la. Ɛnee yɛsuzu kɛ ɔyɛ anyelielɛ noko ɛnee eza ɔyɛ ɛzulolɛ.\nMembɔle ɛko wɔ mekɛ mɔɔ ɛnee meli ɛvolɛ bulu pɛ la. Ɛnee meno tɛba na yeangyɛ ɔhale me nwo. Nzinlii, ɛnee akee meno wee. Menyianle ɛvolɛ 11 la, ɛnee mesɔ nza ngakyile menea. Ɔnyɛ me fɛ ɛdeɛ, noko ɛnee me nye die nwo kɛ ɔmaa mebo la. Ɛnee eza mekulo edwɛne nee agolezilɛ. Ɔyɛ a, mekɔ ɛkponledolɛ, agolezilɛ nee nzanlonlɛ ɛleka. Ɛnee mefea me nwo nɔɔzo a mekɔ a yɛɛ meba sua nu kolaa na aleɛ ahye. Kɛmɔ aleɛ kye a ɛnee mevɛ la ati, meta metɛnla sua nu mɔɔ menzɛlɛ adenle wɔ sukulu a. Mekɔ bɔbɔ a, ɛnee mekɔno nza wɔ mekɛ mɔɔ bɛlɛsukoa debie la.\nMeanyɛ deɛ fee wɔ me sukulu sɔnea mɔɔ li awieleɛ la anu. Ɛnee me mame ɛnze me ɛkobɔlɛ ne anwo ɛhwee la ati, ye abɛ nu bule na ɔvale ɛya. Yɛlile butule na menriandile menvile sua nu. Mekɛ ne anu, ɛnee me nee me boyfriend, Tony mɔɔ boka Rasta ekpunli ne anwo la a de a. Ɛnee ɔwua, ɔtɔne nyiletane yɛɛ bɛze ye kɛ ɔkulo basabasayɛlɛ. Yeangyɛ, menrenzɛle na yɛwole yɛ ra nrenyia ne wɔ mekɛ mɔɔ ɛnee meli ɛvolɛ 16 pɛ la.\nKƐZI BAEBOLO NE HAKYILE ME LA\nMenyiale Gyihova Alasevolɛ wɔ mekɛ mɔɔ ɛnee me nee mrɛladane mɔɔ bɛnlɛ bɛ hu mɔ de ɛleka ko la. Sua ne azo mgbanyima a maanle me sua ekpumgbunli ko mɔɔ ɛnee mede nu a. Ɛnee Alasevolɛ mraalɛ nwiɔ ta ba ngakula mrɛladane bie mɔ ɛkɛ. Kenle ko bie menvale me nwo menwulale bɛ adwelielilɛ ne anu. Ɛnee mekulo kɛ Alasevolɛ ne mɔ nwu ye kɛ bɛle adalɛ. Noko, bɛzile abotane bɛvale Baebolo ne bɛbuale me kpuya ngakyile ne mɔ. Me nye liele bɛ nwo, ɔluakɛ ɛnee bɛbɛlɛ bɛ nwo aze yɛɛ bɛ ti akunlu le kɛnlɛma. Ɔti, menganle kɛ bɛ nee me ɛzukoa Baebolo ne.\nYeangyɛ, menzukoale debie menvile Baebolo ne anu mɔɔ hakyile me ɛbɛlabɔlɛ a. Me ngakula nu amuala, ɛnee mesulo ewule. Noko, kɛkala menwu Gyisɛse ngilehilelɛ ne mɔɔ fale ewudwazo nwo la! (Dwɔn 5:28, 29) Eza menwunle kɛ Nyamenle dwenle me nwo. (1 Pita 5:7) Edwɛkɛ mɔɔ wɔ Gyɛlɛmaya 29:11 la hanle me ahonle, ɔse: “Ɔluakɛ medame a meze adwenle mɔɔ meva ye bɛ nwo a. Ɔnle adwenle ɛtane, ɔle adwenle kpalɛ mɔɔ bamaa bɛakpazi, bɛ tɛnlabelɛ nu ayɛ boɛ na bɛanyia anyelazo.” Menyianle anyelazo kɛ mebahola meanyia dahuu ngoane wɔ Paladaese azɛlɛ ne azo.—Edwɛndolɛ 37:29.\nGyihova Alasevolɛ ne mɔ lale nɔhalɛ ɛlɔlɛ ali hilele me. Mengɔle bɛ debiezukoalɛ mɔɔ limoa la, awie biala liele me kɛnlɛma—bɛlale agɔnwolɛvalɛ subane ali! (Dwn 13:34, 35) Kɛzi bɛliele me la le ngakyile fi asɔne mɔɔ ɛnee mekɔ la anwo. Alasevolɛ ne mɔ liele me ɔnva nwo tɛnlabelɛ mɔɔ ɛnee mewɔ nu la. Ɛnee bɛnyia mekɛ bɛmaa me, bɛdwenle me nwo, bɛtie me yɛɛ bɛboa me kpalɛ. Mendele nganeɛ kɛ meboka abusua kpole bie mɔɔ ɛlɔlɛ wɔ nu la anwo.\nBaebolo ɛzukoalɛ ne maanle menwunle kɛ ɔwɔ kɛ meyɛ nzenzaleɛ wɔ me ɛbɛlabɔlɛ nu amaa ɔ nee Nyamenle ɛbɛlabɔlɛ kpalɛ nwo ngyinlazo ne ayɛ ko. Ɛnee ɔnla aze kɛ mebagyakyi tɛba ɛnlonlɛ. Eza menwunle kɛ edwɛne bie mɔ maa me ti akunlu ba wee ɛnlonlɛ zo, ɔti mengyakyile edwɛne mɔɔ ɛnee metie la. Menzile pi, na mengyakyile ɛkponledolɛ, agolezilɛ nee nzanlonlɛ ɛleka bo ɛhɔlɛ amaa meanno nza meambo. Akee memkpondɛle agɔnwolɛma fofolɛ mɔɔ bɛbaboa me bɛamaa meahakyi me ɛbɛlabɔlɛ la.—Mrɛlɛbulɛ 13:20.\nMekɛ zɔhane, ɛnee Tony noko nee Gyihova Alasevolɛ ɛlɛsukoa Baebolo ne. Mɔɔ Alasevolɛ ne mɔ vale Baebolo ne buale ye kpuya ne mɔ la, ɔdaye noko ɔnwunle ye wienyi kɛ nɔhalɛ ne a ɔlɛsukoa la. Ɔyɛle nzenzaleɛ mgbole wɔ ye ɛbɛlabɔlɛ nu: ɔhwenle ɔ nwo ɔvile ye basabasayɛlɛ eku ne anwo, ɔgyakyile awuleyɛlɛ nee wee ɛnlonlɛ. Amaa yɛazɔ Gyihova anye kpalɛ la, yɛnwunle kɛ ɔhyia kɛ yɛyɛ nzenzaleɛ wɔ ɛbɛlatane mɔɔ ɛnee yɛbɔ la anwo na yɛmaa yɛ ra nrenyia ne nyia tɛnlabelɛ mɔɔ anzodwolɛ wɔ nu la. Yɛgyale wɔ 1982.\n“Kɛkala mendwazo nɔɔzo mendwenle kenle bie anzɛɛ ewule nwo bieko”\nMekakye kɛ ɛnee melɛkpondɛ menli mɔɔ ɛhola ɛyɛ nzenzaleɛ wɔ bɛ ɛbɛlabɔlɛ nu kɛ mɔɔ mekpondɛ kɛ meyɛ la anwo edwɛkɛ wɔ Ɛzinzalɛ Arane nee Awake! * magazine ne mɔ anu. Bɛ neazo ne maanle me anwosesebɛ! Ɛhye maanle mendele nganeɛ kɛ ɔnle kɛ memaa me sa nu to, emomu ɔwɔ kɛ mebɔ mɔdenle. Mengɔle zo menyɛle asɔne kɛ Gyihova mmagyakyi me. Bɛzɔnenle me nee Tony kɛ Gyihova Alasevolɛ wɔ July 1982.\nKƐZI YEBOA ME\nAgɔnwolɛvalɛ kpalɛ mɔɔ me nee Gyihova Nyamenle ɛnyia la ɛlie me ngoane. Eza Gyihova ɛboa me nee Tony wɔ yɛ ngyegyelɛ kɔsɔɔti anu. Yɛzukoale kɛ yɛbava yɛ nwo yɛado Nyamenle anwo zo wɔ mekɛ ɛtane nu, na yɛnwunle ye wienyi kɛ yeboa yɛ na yelie yɛ abusua ne.—Edwɛndolɛ 55:22.\nMe nye die kɛ melɛboa me ra nrenyia nee me ra raalɛ ne meamaa bɛanwu Gyihova kɛ mɔɔ menyɛle la. Kɛkala me nye die kɛ me nlɔnra ne mɔ noko ɛlɛnyia Nyamenle anwo nrɛlɛbɛ la.\nKɛkala mendwazo nɔɔzo mendwenle kenle bie anzɛɛ ewule nwo bieko. Me nee Tony tu adenle dapɛne biala yɛkɔkpɔla Gyihova Alasevolɛ asafo ngakyile ne mɔ na yɛmaa bɛ anwosesebɛ. Yɛ nee bɛ bɔ nu kilehile menli gyɛne kɛ saa bɛnyia Gyisɛse anu diedi a, bɛdabɛ noko bɛbanyia dahuu ngoane.\n^ ɛden. 19 Gyihova Alasevolɛ a yɛle a.\nMekɛ mɔɔ Doris Eldred yɛle ɔ nwo sukoavo la, ɔnyianle ɛbɛlabɔlɛ nu kpuya nwo mualɛ mɔɔ maa ahunlundwolɛ.\nFa nwa awie Fa nwa awie Ɛnee Mengulo Kɛ Mewu!\nEDWƐKƐ TITILI Kɛmɔti A Ɔwɔ Kɛ Mekenga Baebolo Ne Ɛ?\nEDWƐKƐ TITILI Kɛ Ɔkɛyɛ Na Meabɔ Ɔ Bo Ɛ?\nEDWƐKƐ TITILI Duzu A Bamaa Yeayɛ Anyelielɛ A?\nEDWƐKƐ TITILI Kɛzi Ɔbamaa Me Ɛbɛlabɔlɛ Ayɛ Kpalɛ Ɛ?\nBAEBOLO NE KAKYI SONLA Ɛnee Mengulo Kɛ Mewu!\nSUKOA BƐ DIEDI “Yinɔko Zɔle Nyamenle Anye”\nDuzu Ati A Ɔwɔ Kɛ Yɛte Baebolo Ne Abo Kpalɛ Ɛ?\nAsoo Baebolo Ne Anu Edwɛkɛ Bie Mɔ Ko Tia Bɛ Nwo Ɔ?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Kɛzi Ɛbanyia Baebolo Ɛgengalɛ Zo Nvasoɛ La\nFa nwa awie Fa nwa awie ƐZINZALƐ ARANE Kɛzi Ɛbanyia Baebolo Ɛgengalɛ Zo Nvasoɛ La\nKɛzi Ɛbanyia Baebolo Ɛgengalɛ Zo Nvasoɛ La\nƐZINZALƐ ARANE Kɛzi Ɛbanyia Baebolo Ɛgengalɛ Zo Nvasoɛ La


Releehabe ‘Gyima Manle Ɔzɔle Nyamenle Anye’ | Sukoa Bɛ Diedi\nKENGA YE WƆ Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hibulu Hiligaynon Hungarian Igbo Iloko Indonesian Italian Japanese Kazakh Kikuyu Kiluba Kinyarwanda Kirghiz Kirundi Korean Lingala Lithuanian Luo Malagasy Maltese Myanmar Ngabere Norwegian Nzema Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Rarotongan Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Turkish Twi Ukrainian Uzbek Venda Vietnamese Xhosa Yoruba Zulu\n‘Ye Gyima Manle Ɔzɔle Nyamenle Anye’\nRELEEHABE nleanle ye nvɛnzɛlɛ ne anu wɔ mekɛ mɔɔ aleɛbahye wienyi ne dɔle fiene ne mɔɔ ɛbɔ Gyɛleko ɛyia azo la. Ɛlɔne bie mɔɔ ɛlɛba bɛ nwo zo la ɛyia wɔ ɛkɛ—Yizilayɛ ɛlɔnema ne. Mekɛ mɔɔ bɛbɔle ɔ bo bɛdiale kilikili bɛbɔle suakpole ne bɛyiale la, bɛnwunle bɛ gyakɛ abo munlutu ne na bɛdele aweɛne ne mɔ ane.\nReleehabe sua zo a le Gyɛleko; ɛnee ɔze adenle biala mɔɔ wɔ zo, zolɛ azua, gua nee efiade ne mɔ. Ɛnee ɔze menli mɔɔ wɔ zolɛ la kpalɛ. Ɛnee ɔkola ɔnwu kɛ ɛzulolɛ kpole ɛlɛka bɛ wɔ mekɛ mɔɔ alehyenlɛ biala Yizilayɛma kɔ zo yɛ deɛ ne mɔɔ yɛ bɛ ɛzulolɛ la—bɛtia kilikili bɛbɔ suakpole ne anwo bɛyia alehyenlɛ biala. Noko, mekɛ mɔɔ Releehabe dele bɛ aweɛne ne ane wɔ Gyɛleko adenle ne mɔ azo la ye ahonle andu yɛɛ ɔ rɛle ambɔ kɛ ye menli ne mɔ la.\nKenle nsuu ne azo mɔɔ ɛlɔnema ne dwazole ndɛ hɔbɔle suakpole ne anwo mgbɔlɔka yiale la ɛnee Releehabe ɛlɛnea bɛ. Wɔ Yizilayɛ sogyama ne anu, ɔnwunle ɛsɔfoma mɔ bɛlɛbɔ aweɛne na bɛzo ɛlɛka nwuanzanwuanza ne mɔɔ kile kɛ bɛ Nyamenle, Gyihova ne boka bɛ nwo la. Ɔbayɛ kɛ ɛnee Releehabe ɛva ɔ sa ɛdo nyɛma kɔkɔlɛ ne mɔɔ henda ye nvɛnzɛlɛ ne, mɔɔ anye wɔ Gyɛleko bane kpole ne anzi la azo. Zɔhane nyɛma ne manle Releehabe hakyele anyelazo mɔɔ ɔlɛ kɛ ɔ nee ye abusua ne banyia bɛ ti wɔ suakpole ne ɛzɛkyelɛ ne anu la. Ɛnee Releehabe le maamɔvo ɔ? Gyihova ambu ye zɔ; ɔbule ye kɛ raalɛ mɔɔ lɛ diedi kpole la. Bɛmaa yɛzia yɛhɔ Releehabe edwɛkɛ ne mɔlebɛbo na yɛnwu mɔɔ yɛbahola yɛazukoa yɛavi ye ɛkɛ la.\nƐnee Releehabe le tuutuunli. Zɔhane nɔhalɛ wienyi ne zinle menli mɔɔ ka Baebolo ne anwo edwɛkɛ la bie mɔ anwo wɔ tete ne yemɔti bɛhanle kɛ ɔdie nyɛvolɛ ala. Noko, Baebolo ne ka ye wienyi, na ɔnva nɔhalɛ ne ɔnvea. (Dwɔhyua 2:1; Hibuluma 11:31; Gyemise 2:25) Wɔ Keena amaamuo nu, ɔbayɛ kɛ ɛnee bɛdie Releehabe gyima ne bɛto nu. Noko akee, amaamuo ɛnzɛkye adwenle mɔɔ maa yɛnwu kpalɛ nee ɛtane mɔɔ Gyihova ɛva ɛmaa yɛ kɔsɔɔti la. (Wulomuma 2:14, 15) Ɔbayɛ kɛ ɛnee Releehabe ze kɛ ɔbɔ anyiemgba ɛbɛla. Bie a, kɛmɔ menli dɔɔnwo mɔɔ yɛ gyima ɛhye bie ɛnɛ de la, ɔdele nganeɛ kɛ ɔnlɛ gyima bieko, saa yeanyɛ yemɔ ala a ɔnrɛhola ɔnrɛnlea ye abusua ne.\nƆda ali kɛ ɛnee Releehabe ɛlɛkpondɛ ɛbɛlabɔlɛ kpalɛ. Ɛnee basabasayɛlɛ, ɛbɛlafunlibɔlɛ, mɔɔ mogyafonla nee nane mɔɔ bɛ nee ye da boka nwolɛ la ɛbu zo wɔ ye sua zo. (Sɛlɛvolɛma 18:3, 6, 21-24) Ɛnee ninyɛndane zɛhae mɔɔ ɛbu zo la boka bɛ ɛzonlenlɛ ne anwo. Ɛnee bɛsi tuutuubɔlɛ adua yɛɛ awozonle mɔɔ le kɛ Beeyale nee Molɛke ɛzonlenlɛ maa bɛyela ngakula anyewɔzo wɔ afɔlebɔlɛ senle nu.\nƐnee Gyihova nwu mɔɔ ɛlɛkɔ zo wɔ Keena la. Nɔhalɛ nu, ɔlua Keenama ɛbɛlatane ne ati, Gyihova hanle kɛ: ‘Bɛzɛkye azɛlɛ ne, ɔlua ye ɛtane ne azo mebadea azɛlɛ ne, na azɛlɛ ne bave menli mɔɔ de zolɛ la agua.’ (Sɛlɛvolɛma 18:25) Ye ‘ɛtane ne anwo ndeanlɛ’ kile duzu? Nyamenle bɔle Yizilayɛma ɛwɔkɛ kɛ: “[Gyihova] bɛ Nyamenle ne bavoa menli ɛhye mɔ ngyikyi ngyikyi.” (Mɛla ne 7:22) Wɔ ɛvoya dɔɔnwo mɔɔ lumua la anu, ɛnee Gyihova ɛbɔ ɛwɔkɛ kɛ ɔbava azɛlɛ ne yeamaa Ebileham, yɛɛ ‘Nyamenle, ɛmbɔ adalɛ ɛlɛ.’—Taetɛse 1:2; Mɔlebɛbo 12:7.\nNoko akee, Gyihova eza hanle kɛ ɔwɔ kɛ bɛfoa menli ekpunli bie bɛfi azɛlɛ ne azo na bɛsɛkye bɛ bɔkɔɔ. (Mɛla ne 7:1, 2) Kɛmɔ ɔle “azɛlɛ ye amuala ndɛnebuavolɛ” mɔɔ di pɛlepɛle la ati, ɔze awie biala ahonle kɛzi de yɛɛ ɛbɛlafunlibɔlɛ biala. (Mɔlebɛbo 18:25; 1 Edwɛkɛsisilɛ 28:9) Kɛzi ɛnee Releehabe te nganeɛ wɔ suakpole ɛhye mɔɔ bɛbua ye fɔlɛ mɔɔ ɔde zo la anwo ɛ? Ɔbayɛ kɛ ɔdele Yizilayɛma anwo amaneɛbɔlɛ ne la ɔ nye liele. Ɔdele kɛ Yizilayɛ Nyamenle ne lile ye menli ne anyunlu—ahanra maanle mɔɔ ɛnee bɛmbu bɛ—ɔmanle bɛlile konim bɔkɔɔ wɔ Yigyibiti ɛlɔnema anwo zo, konle ɛlɔnema mɔɔ ɛnee bɛtɛla biala wɔ zɔhane ewiade ne anu la. Kɛkala, akee Yizilayɛma ɛlɛba Gyɛleko anwo zo! Noko, menli mɔɔ wɔ suakpole ne azo la hɔle zo yɛle bɛ ninyɛndane ne. Yɛkola yɛnwu deɛmɔti Baebolo ne ka Releehabe agɔnwo mɔ Keenama anwo edwɛkɛ kɛ “menli anzosesebɛ ne mɔ” la.—Hibuluma 11:31.\nƐnee Releehabe le ngakyile. Wɔ ɛvolɛ dɔɔnwo anu, ɔbayɛ kɛ ɔzuzule amaneɛbɔlɛ mɔɔ fane Yizilayɛma nee bɛ Nyamenle, Gyihova mɔɔ ɔdele la anwo. Nea kɛzi ɛnee ɔle ngakyile wɔ Keena awozonle ne mɔ anwo la! Nyamenle ɛhye a honle manle ye menli na yeanzɛkye bɛ la, ɔmanle ye menli ne bɔle ɛbɛla kpalɛ na bɛ nwo angua evinli la. Ɛnee Nyamenle ɛhye bu mraalɛ kɛ bɛ nwo hyia, na bɛnle menli mɔɔ bɛtɔ bɛ kɛ bɛ nee bɛ da, bɛadɔne bɛ, na bɛayɛ bɛ mgbane mgbane wɔ ɛzonlenlɛ nu a. Mekɛ mɔɔ Releehabe nwunle kɛ Yizilayɛma ɛyɛ bɛ azokoɛleɛ wɔ Dwɔdan ne anzi, na bɛlɛsiezie bɛ nwo kɛ bɛba bɛ nwo zo la, ɔbayɛ kɛ ɔ rɛle bɔle wɔ mɔɔ ɛhye bahola ahile amaa ye menli ne la anwo. Asoo Gyihova nwunle Releehabe na ɔbule debie kpalɛ mɔɔ wɔ ye nu la kɛ ɔsonle bolɛ?\nƐnɛ, menli dɔɔnwo wɔ ɛkɛ mɔɔ bɛle kɛ Releehabe a. Bɛnnwu mɔɔ bɛyɛ a, bɛlɛbɔ ɛbɛla mɔɔ gua bɛ nyunlu aze na ɔmmaa bɛ nye ɛnlie a; bɛte nganeɛ kɛ awie ɛnnwu bɛ yɛɛ nvasoɛ ɛnle bɛ nwo zo. Releehabe edwɛkɛ ne kyekye yɛ rɛle maa yɛkakye kɛ Nyamenle nwu awie biala. Saa yɛte nganeɛ kɛ yɛnzɔho ɛhwee bɔbɔ a, “Nyamenle nee yɛ nuhua biala avinli ande biala.” (Gyima ne 17:27) Ɔbikye yɛ, na yeziezie ɔ nwo kɛ ɔbamaa menli mɔɔ lɛ diedi wɔ ye nu la anyia anyelazo. Asoo Releehabe yɛle zɔ?\nƆLIELE BUSIAMA NE\nKenle ko bie, kolaa na Yizilayɛma abɔ Gyɛleko anwo mgbɔlɔka la, nyɛvolɛ nwiɔ rale Releehabe ɛkɛ. Ɛnee mrenya nwiɔ ne anye la kɛ awie biala ɛnrɛnwu bɛ, noko wɔ suakpole ne mɔɔ ɛzulolɛ ɛha bɛ la azo, ɛnee menli dɔɔnwo anye la kɛ bɛbanwu kɛ Yizilayɛ busiama bie ɛra ɛkɛ a. Bie a Releehabe nwunle bɛ menli holɛ ndɛndɛ. Tɛ kɛ mrenya ɛmba ye ɛkɛ ne, noko ɛnee menli nwiɔ ɛhye kpondɛ ɛleka mɔɔ bɛbala la ala—na tɛ kɛ bɛkpondɛ tuutuunli bɛ nee ye ala.\nNɔhalɛ nu, ɛnee mrenya nwiɔ ne le busiama mɔɔ bɛvi Yizilayɛ azokoɛleɛ ɛkɛ ne a. Ɛnee Dwɔhyua mɔɔ li bɛ nyunlu la ɛzoa bɛ kɛ bɛhɔnlea ɛleka mɔɔ Gyɛleko lɛ anwosesebɛ nee ɛleka mɔɔ ɔnlɛ anwosesebɛ la. Ɛhye a le Keena suakpole mɔɔ Yizilayɛma balumua ahɔ zo a yɛɛ bie a yemɔ a anwo yɛ se kpalɛ a. Ɛnee Dwɔhyua kulo kɛ ɔnwu mɔɔ bado ye nee ye menli ne la. Ɔda ali kɛ busiama ne anye fuu a kpale kɛ bɛbahɔ Releehabe ɛkɛ a. Tuutuunli sua nu a nyɛvolɛ kɔ ɛkɛ a bɛnnwu bɛ a. Bie a ɛnee busiama ne anye la kɛ bɛbade edwɛkɛ bie mɔɔ hyia la bɛavi menli mɔɔ tendɛ a bɛndwenle nwolɛ la ɛkɛ.\nBaebolo ne ka kɛ Releehabe ‘liele soanvolɛma ne kɛnlɛma.’ (Gyemise 2:25) Ɔvale bɛ ɔhɔle sua nu, saa ɛnee ɔngola ɔnnwu bɛ menli holɛ nee deɛmɔti bɛra ɛkɛ ne bɔbɔ la a, ɔmanle bɛdɛnlanle ɛkɛ. Bie a ɛnee ɔ nye la kɛ ɔbazukoa bɛ Nyamenle Gyihova ne anwo debie dɔɔnwo.\nNoko, arɛlevilɛ nu ala, Gyɛleko belemgbunli ne soanvolɛma rale ɛkɛ! Edwɛkɛ ne ɛsalo kɛ Yizilayɛ busiama bie ɛra Releehabe sua nu ɛkɛ. Duzu a Releehabe bayɛ a? Saa ɔbɔ nyɛvolɛ nwiɔ ne anwo bane a, asoo ɔnrɛva ɔ nwo nee ye sua nu amra ɔnrɛdo esiane nu? Saa ɔmaa agbɔvolɛ ɛhye mɔ da ye sua nu a, asoo menli mɔɔ wɔ Gyɛleko la ɛnrɛhu bɛ muala? Noko akee, kɛkala, ɔda ali kɛ Releehabe ɛnwu menli ne sonla holɛ. Saa yenwu kɛ Gyihova le Nyamenle kpalɛ tɛla ye ɛdeɛ ne a, asoo ɛhye le nwolɛ adenle mɔɔ bamaa yeagyinla Gyihova afoa ɔ?\nMekɛ ekyi bie a Releehabe nyianle dwenlenle edwɛkɛ ne anwo a, noko ɔvale ye adwenle ɔlile gyima na ɔyɛle ye ndɛndɛ. Ɔvale busiama ne ɔveale ye sua ne ati zo anwuma na ɔvulale bolɔfodɔ nzoleɛ ɔguale bɛ nwo zo. Akee ɔhanle ɔhilele belemgbunli soanvolɛma ne kɛ: “Ɔle nɔhalɛ kɛ menli bie rale me sua nu ɛke, noko menze ɛleka mɔɔ bɛvi la. Bɛziale na sɛnzɛne ne adɔ, kolaa na bɛado suakpole ne anlenkɛ kpole ne anu. Meambiza bɛ ɛleka mɔɔ bɛkɔ la; bɛhɔle la ɛtɛkyɛle. Saa bɛkpo bɛ a, bɛbahɔdo bɛ adenle nu.” (Dwɔhyua 2:4, 5) Dwenle Releehabe mɔɔ ɛlɛnea belemgbunli soanvolɛma ne anyunlu la anwo nea. Asoo ɛnee ɔsulo kɛ bɛbanwu kɛ ye ahonle ɛdu?\nReleehabe vale ye ngoane dole esiane nu vale Gyihova azonvolɛ nwiɔ veale bolɔfodɔ nzoleɛ bo\nYe mɛlɛbɛla ne boale! Menli mɔɔ belemgbunli ne zoanle bɛ la kpole bɛ dedee bɛdwule ɛleka mɔɔ bɛpɛ Dwɔdan ne la. (Dwɔhyua 2:7) Ɔbayɛ kɛ Releehabe anwo dɔle ye. Ɔluale adenle sikalɛ bie azo ɔbɛlɛbɛlale kɔdiawuma mɔɔ bɛnlɛ adenle kɛ bɛnwu nɔhalɛ ne la, na ɔliele Gyihova azonvolɛ mɔɔ bɛnze nwolɛ bie la.\nReleehabe ziale hɔle ye sua ne ati zo ndɛndɛ na ɔhanle mɔɔ yeyɛ la ɔhilele busiama ne. Eza ɔhanle nɔhalɛ edwɛkɛ bie mɔɔ hyia la kɛ: Awie biala mɔɔ wɔ yɛ maanle ye anu la sulo bɛ. Ɔbayɛ kɛ busiama ne anye liele edwɛkɛ ɛhye anwo. Gyihova, Yizilayɛ Nyamenle ne tumi ne hanle Keena ɛtanevolɛma ne ɛzulolɛ! Releehabe akee hanle debie mɔɔ nwolɛ hyia yɛ kpole kpalɛ la. Ɔhanle kɛ: “[Gyihova] bɛ Nyamenle ne a le Nyamenle wɔ anwuma lɔ nee azɛlɛ ye azo a.” (Dwɔhyua 2:11) Amaneɛbɔlɛ mɔɔ ɔdele wɔ Gyihova anwo la manle ɔnwunle ɛhye kɛ: Ɔfɛta kɛ ɔnyia anwodozo wɔ Yizilayɛ Nyamenle ne anu. Ɔnyianle diedi wɔ Gyihova anu.\nReleehabe nwunle kɛ Gyihova bamaa ye menli ne ali konim. Yemɔti ɔzɛlɛle kɛ bɛze ye anwunvɔne, na ɔbodole kɛ bɛlie ye nee ye abusua ne na bɛanwu. Busiama ne liele dole nu, na bɛhanle bɛhilele Releehabe kɛ ɔmmaka mɔɔ bɛyɛ la ɔkile awie yɛɛ ɔwɔ kɛ ɔfa nyɛma kɔkɔlɛ ɔkenda ye nvɛnzɛlɛ ne mɔɔ wɔ suakpole ne bane ne anloa la anwo amaa sogyama ahola abɔ ɔdaye nee ye abusua ne anwo bane.—Dwɔhyua 2:12-14, 18.\nYɛbahola yɛazukoa diedi nwo nɔhalɛ titile yɛavi Releehabe ɛkɛ. Kɛmɔ Baebolo ne ka la, “saa yɛte edwɛkɛ ne a yɛɛ yɛnyia diedi a.” (Wulomuma 10:17) Ɔdele Gyihova Nyamenle tumi nee ye pɛlepɛlelilɛ ne anwo edwɛkɛ, yemɔti ɔnyianle diedi nee anwodozo wɔ ye nu. Ɛnɛ, yɛkola yɛsukoa Gyihova anwo ninyɛne dɔɔnwo. Asoo yɛbabɔ mɔdenle yɛanwu ye na yɛanyia ye nu diedi ɔlua mɔɔ yɛbazukoa wɔ ye Edwɛkɛ, Baebolo ne anu la azo?\nBANE KPOLE BIE DELE GUALE AZE\nReleehabe manle busiama nwiɔ ne luale nyɛma nwo vi sua ne nvɛnzɛlɛ ne anu dwule aze na bɛhɔle awoka ne mɔ azo lɔ koonwu mɔɔ awie ande bɛ ne a. Ɛnee mbɔnza nee bolɛ bɔne dɔɔnwo wɔ Gyɛleko sɔlɔ mɔɔ busiama ne bahola avea nu kɔkpula kɛ bɛbahola bɛazia bɛahɔ Yizilayɛma azokoɛleɛ ɛkɛ na bɛava edwɛkɛ kpalɛ mɔɔ Releehabe ɛha ɛhile bɛ la bɛabɔ bɛ amaneɛ a.\nReleehabe nyianle Yizilayɛ Nyamenle ne anu diedi\nNzinlii, ɛzulolɛ kpole hanle menli mɔɔ wɔ Gyɛleko la wɔ mekɛ mɔɔ bɛdele kɛ Gyihova ɛmaa Dwɔdan Azule ne ɛsesa wɔ nwanwane adenle zo na menli ne ɛlua azɛlɛ resee zo ɛpɛ la. (Dwɔhyua 3:14-17) Noko wɔ Releehabe afoa nu, zɔhane edwɛkɛ ne manle ɔnwunle daselɛ dɔɔnwo mɔɔ kile kɛ diedi mɔɔ ɔnyianle wɔ Gyihova anu la fɛta.\nAkee yedwu kɛ Yizilayɛma tia kilikili bɔ Gyɛleko anwo mgbɔlɔka yia—kenle nsia, bɛbɔ mgbɔlɔka ko alehyenlɛ biala. Akee ɔdwule kenle nsuu ne la ɔyɛle ngakyile. Kɛmɔ yɛhanle ye wɔ edwɛkɛ ɛhye mɔlebɛbo ne la, bɛbɔle ɛdialɛ ne abo aleɛbahye, ɛlɔne ne bɔle Gyɛleko anwo mgbɔlɔka wiele la, bɛdoale zolɛ, na bɛyɛle ye fane dɔɔnwo. (Dwɔhyua 6:15) Duzu a ɛnee Yizilayɛma ɛlɛyɛ a?\nAwieleɛ ne, kenle nsuu ne azo mɔɔ bɛbɔle mgbɔlɔka fane nsuu ne bɛwiele la, ɛlɔnema ne gyinlanle. Aweɛne ne gyakyile. Ɛkɛ ne yɛle koonwu. Ɔbayɛ kɛ ɛnee ɛzulolɛ kpole ɛha sua ne azo amra. Akee Dwɔhyua yɛle sɛkɛlɛneɛ bie hilele bɛ, na Yizilayɛ ɛlɔnema ne deanle nu kpole ko. Asoo menli mɔɔ gyigyi Gyɛleko bane ne azo ɛlɛsinza la dwenlenle kɛ ɛdeanlɛ ɛhye mɔɔ bɛfa bɛateta bɛ la yɛ ɛzulolɛ? Saa bɛdwenlenle zɔ a ɛnee yeangyɛ fee. Bane kpole ne bɔle ɔ bo kɛ ɔte yeagua. Ɔwozole, yeakpuke na akee yeadɔ aze gɔɔ! Noko, mekɛ mɔɔ munlutu ne hanle aze la, bɛnwunle kɛ bane ne foa bie gyi ye kpundii. Releehabe sua ne anzɛkye, ɛhye kakye yɛ wɔ diedi kpundii mɔɔ raalɛ ko nyianle la anwo. Suzu kɛzi ɔdele nganeɛ wɔ mekɛ mɔɔ ɔnwunle kɛ Gyihova ɛbɔ ɔ nwo bane la anwo nea! * Ye abusua ne nyianle bɛ ti!—Dwɔhyua 6:10, 16, 20, 21.\nGyihova menli noko lile Releehabe eni wɔ ye diedi ne anwo. Mekɛ mɔɔ bɛnwunle kɛ bane ne ɛbu na yeha sua kokye la, bɛnwunle kɛ Gyihova nee raalɛ ɛhye lua. Ɔ nee ye abusua ne nyianle ngoane wɔ ɛzɛkyelɛ mɔɔ rale ɛtanevolɛma sua ɛhye azo la anwo. Konle ne anzi, bɛmanle Releehabe dɛnlanle ɛleka mɔɔ bikye Yizilayɛma azokoɛleɛ ne la. Mekɛ hɔle bie la, Releehabe rabokale Dwuuma anwo. Ɔgyale awie mɔɔ bɛfɛlɛ ye Salemɔn la. Bɛ ra nrenya Bowaze nyinle na ɔyɛle awie mɔɔ lɛ diedi kpole la. Ɔgyale Mowabenli Wulutu. * (Wulutu 4:13, 22) Belemgbunli Devidi yɛɛ nzinlii Mɛzaya mumua ne, mɔɔ le Gyisɛse Kelaese la vi zɔhane abusua kɛnlɛma ne anu vindele.—Dwɔhyua 6:22-25; Mateyu 1:5, 6, 16.\nReleehabe edwɛkɛ ne kile kɛ yɛ nuhua ko biala anwo hyia Gyihova. Ɔnwu yɛ muala, ɔnwu yɛ ahonle nu, na saa ɔnwu kɛ yɛlɛ diedi kɛ Releehabe la a ɔ nye die. Ye diedi ne manle ɔyɛle nwolɛ debie. Kɛmɔ Baebolo ne ka la, ‘ye gyima manle ɔzɔle Nyamenle anye.’ (Gyemise 2:25) Nea kɛzi yɛsukoa ye diedi ne a yɛbanwu nrɛlɛbɛ la!\n^ ɛden. 27 Yɛkola yɛnwu kɛ Gyihova liele ngyehyɛleɛ mɔɔ busiama nwiɔ ne nee Releehabe yɛle la dole nu.\n^ ɛden. 28 Saa ɛkulo kɛ ɛsukoa Wulutu nee Bowaze anwo ninyɛne dɔɔnwo a, nea “Sukoa Bɛ Diedi” edwɛkɛ ne mɔ mɔɔ wɔ July 1 nee October 1, 2012, Ɛzinzalɛ Arane ne anu la.\nReleehabe—‘Ye Gyima Manle Ɔzɔle Nyamenle Anye’\nAsoo Nyamenle Nwu Wɔ Ɔ?


Maa Agyalɛ Bieko Ɛyɛ Anyelielɛ | Abusua Anyelielɛ\nKENGA YE WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Fijian Finnish French Ga Georgian German Giliki Greenlandic Guarani Haitian Creole Hibulu Hiligaynon Hungarian Icelandic Igbo Iloko Indonesian Italian Japanese Kazakh Kikongo Kikuyu Kiluba Kinyarwanda Kirghiz Korean Kwangali Latvian Lingala Lithuanian Luo Macedonian Malagasy Mongolian Norwegian Nzema Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tatar Thai Tigrinya Tsonga Turkish Twi Ukrainian Vietnamese Xhosa Yoruba Zulu\nHERMAN: * “Kansa hunle me ye mɔɔ lumua la wɔ mekɛ mɔɔ ɛnee yɛgya ɛvolɛ 34 la. Mekɛ mɔɔ mengyale bieko la, ɛnee me ye Linda te nganeɛ kɛ dahuu mefa ye metoto me ye mɔɔ lumua la anwo. Mɔɔ zɛkyele edwɛkɛ ne la a le kɛ, ɛnee me gɔnwo mɔ ta ka me ye ne mɔɔ ɛwu la subane kpalɛ ne anwo edwɛkɛ, na ɛnee ɛhye ka Linda ɛya.”\nLINDA: “Me nee Herman gyale la anzi, ɛnee mete nganeɛ kɛ me hu nee awie mɔ kakye ɔ ye dɛba ne tɛla me na bɛnnwu nvasoɛ mɔɔ wɔ me nwo zo la. Ɛnee ɔkulo ye kpalɛ, ɔtendɛ bɛtɛɛ, yɛɛ ɔlɛ subane kpalɛ. Ɛnee ɔyɛ a mengola mennwu ye kɛ ɔbahulo me kɛmɔ ɔhulole ye la a.”\nHerman nee Linda anye die kɛ bɛnwunle bɛ nwo la. Linda, mɔɔ nee ɔ hu dɛba ne bɛbɔ ewole la bɔbɔ fɛlɛ Herman kɛ ye “ɛlɔlɛ nzule.” Noko, bɛdie bɛto nu kɛ agyalɛ bieko fa ngyegyelɛ mɔɔ ɛnee ɔnle dɛba ne anu la ba. *\nSaa wɔgya bieko a, kɛzi ɛte nganeɛ wɔ agyalɛ bieko mɔɔ wɔhɔ la anwo ɛ? Yelɛ bie mɔɔ bɛfɛlɛ ye Tamara, mɔɔ ɔbɔle ewole na ɔgyale bieko wɔ ɛvolɛ nsa anzi la ka kɛ: “Mekɛ mɔɔ lumua mɔɔ ɛbahɔ agyalɛ la, ɛte nganeɛ titile kɛ wɔ agyalɛ ne badɛnla ɛkɛ dahuu. Noko saa ɛgya bieko a, ɛngola ɛnde nganeɛ zɔhane, ɔluakɛ dahuu ɛze kɛ ɛbɔle ewole wɔ wɔ agyalɛ mɔɔ lumua la anu.”\nNoko akee, agyalɛma dɔɔnwo anye ɛlie kpalɛ wɔ mekɛ mɔɔ bɛgyale bieko la. Bɛmanle bɛ agyalɛ ne yɛle anyelielɛ—na ɛdawɔ noko ɛbahola wɔayɛ zɔ! Adenle boni azo? Suzu ngyegyelɛ nsa nee kɛzi Baebolo ngyinlazo bahola aboa wɔ yeamaa wɔagyinla ɔ nloa la anwo. *\nNGYEGYELƐ 1: ƆYƐ SE KƐ ƐBAMAA AGYALƐ FOFOLƐ NE AHEDA DƐBA NE AZO.\nEllen mɔɔ wɔ South Africa la ka kɛ, “Saa yɛkɔdie yɛ menle wɔ ɛleka mɔɔ me nee me hu dɛba ne hɔle la a, ɔmmaa me rɛle ɛnvi me agyalɛ ne mɔɔ lumua la. Ɔyɛ a, ɔmaa mefa me hu dɛba ne metoto fofolɛ ne anwo.” Noko, saa wɔ bokavolɛ ne ɛgya ɛlɛ, na ɔta ɔka nwolɛ edwɛkɛ a ɔnyɛ ahunlundwolɛ.\nBɛyɛ ninyɛne fofolɛ mɔɔ baha bɛ abɔ nu la\nNZUZULƐ: Die to nu kɛ ɔnla aze kɛ ɛdawɔ anzɛɛ wɔ bokavolɛ ne arɛle bavi agyalɛ dɛba mɔɔ ɔhɔle la, titile saa ɔhyɛle kpalɛ a. Nɔhalɛ nu, bie mɔ ɛlie ɛdo nu kɛ bɛ rɛle ɛvi, bɛva bɛ bokavolɛ dɛba ne duma bɛvɛlɛ bɛ ye anzɛɛ bɛ hu! Kɛ ɔkɛyɛ na wɔali edwɛkɛ zɛhae anzɛɛ mɔɔ nee ye le ko la anwo gyima ɛ? Baebolo ne tu folɛ kɛ, “Awie biala ɛde ɔ gɔnwo edwɛkɛ bo.”—1 Pita 3:8, New Century Version.\nMmamaa ɔyɛ wɔ nyane kɛ ɛkɛde agyalɛ dɛba ne anwo edwɛkɛ biala. Saa wɔ bokavolɛ ne te nganeɛ kɛ ɔwɔ kɛ ɔka kɛzi ɔ nee ɔ hu anzɛɛ ɔ ye dɛba ne dɛnlanle la anwo edwɛkɛ a, fi atiakunlukɛnlɛma nee anwunvɔnezelɛ nu tie. Eza mmaka kɛ ɔlɛfa wɔ yeatoto ye bokavolɛ dɛba ne anwo. Ian, mɔɔ gyale bieko wɔ ɛvolɛ bulu mɔɔ ɛze ɛhɔ la ka kɛ, “Me ye Kaitlyn ambu me ye mɔɔ ɛwu la anwo edwɛkɛ mɔɔ meka la kɛ ɔle kyibadeɛ. Emomu, ɔbule ye kɛ ɔle adenle mɔɔ bamaa yeanwu mɔɔ ɛmaa ɛnɛ meyɛ zɛhae la.” Ɛbanwu ye bɔbɔ kɛ adwelielilɛ zɛhae baboa yeamaa ɛ nee wɔ bokavolɛ fofolɛ ne anyia agɔnwolɛvalɛ kpalɛ.\nFa wɔ adwenle sie wɔ bokavolɛ fofolɛ ne subane kpalɛ ne azo. Nɔhalɛ nu, bie a wɔ bokavolɛ ne ɛnlɛ subane anzɛɛ ɛmbɔ mɔdenle kɛ wɔ bokavolɛ dɛba ne la. Noko bie a wɔ bokavolɛ fofolɛ ne yɛ deɛ wɔ ɛleka gyɛne. Ɛhye ati, maa wɔ agyalɛ fofolɛ ne anu ɛzɔ ‘mmafa ɛtoto awie anwo,’ emomu, dwenledwenle mɔɔ bamaa ɛ nye alie wɔ bokavolɛ ne anwo la anwo. (Galeehyeama 6:4) Nrenya bie mɔɔ bɛfɛlɛ ye Edmond, mɔɔ ɛgya fane nwiɔ la hanle ye zɛhae, “Kɛmɔ agɔnwolɛma nwiɔ ɛnle sonla ko ne ala la, zɔhane ala a agyalɛ nwiɔ ne ɛnle agyalɛ ko ne ala a.”\nKɛ ɔkɛyɛ na wɔammaa anyelielɛ mɔɔ ɛnee wɔ wɔ agyalɛ dɛba ne anu la anzɛkye asetɛnla mɔɔ ɛ nee wɔ bokavolɛ fofolɛ ne wɔ nu la ɛ? Jared ka kɛ: “Kenle ko bie menganle mengilele me ye kɛ ɛnee me agyalɛ dɛba ne le kɛ buluku kɛnlɛma bie mɔɔ me nee me ye dɛba ne yɛhɛlɛle a. Ɔvi mekɛ mɔɔ kɔ mekɛ la, mebabuke zɔhane buluku ne anu, meagenga na meadwenledwenle yɛ anwubielɛ kɛnlɛma ne anwo. Noko mende buluku zɔhane anu. Emomu, me nee me ye yɛlɛbɔ nu yɛahɛlɛ yɛ buluku ɛdeɛ na yemɔ anu a mede ye anyelielɛ nu kɛkala a.”\nSƆ ƐHYE NEA: Biza wɔ bokavolɛ ne kɛ saa ɛlɛka wɔ agyalɛ dɛba ne anwo edwɛkɛ a ɔgyegye ye a. Nwu mekɛ mɔɔ ɔnle kpalɛ kɛ bɛbaha agyalɛ dɛba ne anwo edwɛkɛ la.\nNGYEGYELƐ 2: ƆYƐ SE KƐ Ɛ NEE AGƆNWOLƐ DƐBA MƆƆ BƐNZE WƆ BOKAVOLƐ FOFOLƐ NE KƐLI ADWELIE.\nJavier, mɔɔ bɔle ewole na ɔgyale ɛvolɛ nsia anzi la ka kɛ, “Yɛgyale la anzi mekɛ bie, ɛnee me ye te nganeɛ kɛ me gɔnwo mɔ bie ɛlɛgua bɛ nye aze anlea ye.” Mɔɔ dole kunli bie mɔɔ bɛfɛlɛ ye Leo la le ngakyile. Ɔka kɛ, “Menli bie hanle hilele me ye kɛ bɛkulo ɔ hu dɛba ne edwɛkɛ kpole yɛɛ bɛ nwo ɛlɛdɔ ye wɔ me nyunlu ɛkɛ ne!”\nNZUZULƐ: Bɔ mɔdenle kɛ ɛbade ɛ gɔnwo ne edwɛkɛ bo. Ian, mɔɔ yɛlumua yɛha ɔ nwo edwɛkɛ la ka kɛ, “Mesuzu kɛ ɔyɛ a agɔnwolɛ bie mɔ di nwolɛ nyane na ɔyɛ se ɔmaa bɛ kɛ bɛ nee awie mɔɔ ɔmboka agyalɛma mɔɔ ɛnee bɛze bɛ la kɛdu.” Yemɔti, nyia ‘ndelebɛbo, na di awie biala eni.’ (Taetɛse 3:2) Maa agɔnwolɛma nee abusua ne mekɛ maa bɛyɛ nzenzaleɛ. Kɛmɔ wɔ agyalɛ ne ɛhakyi la ati, zɔhane ala a wɔ agɔnwolɛ noko bahakyi a. Javier, mɔɔ yɛha ɔ nwo edwɛkɛ la ka kɛ, mekɛ hɔle bie la, ɔ nee ɔ ye nee ɔ gɔnwo mɔ dɛba ziale bɔle nu bieko. Ɔtoa zo kɛ, “Noko kɛ agyalɛma la, yɛbɔ mɔdenle kɛ yɛbanyia agɔnwolɛ fofolɛ na ɛhye noko boa yɛ kpalɛ.”\nSaa ɛ nee agɔnwolɛma dɛba yia na bɛlɛdielie bɛ nye a suzu wɔ bokavolɛ ne nganeɛdelɛ nwo. Kɛ neazo la, saa bɛlɛka wɔ agyalɛ dɛba ne anwo edwɛkɛ a, dua nrɛlɛbɛ adenle zo ka nwolɛ edwɛkɛ amaa wɔ bokavolɛ fofolɛ ne ande nganeɛ kɛ bɛye ye bɛvi nu. Baebolo mrɛlɛbulɛ bie ka kɛ, “Saa awie ka edwɛkɛ na yeandwenle nwolɛ a, ɔwowɔ ɔtɛla dadeɛ, noko nrɛlɛbɛvolɛ nea ye edwɛkɛ boɛ. Ye edwɛkɛ le ayile.”—Mrɛlɛbulɛ 12:18, Holy Bible—Easy-to-Read Version.\nSƆ ƐHYE NEA: Nwu ninyɛne mɔɔ bɛkɔ ɔ bo a ɔbahola yeagyegye wɔ bokavolɛ ne la. Bɛlumua bɛnwu kɛzi bɛbali bɛ agyalɛ ne mɔɔ lumua la anwo kpuyia nee edwɛkɛ mɔɔ bɛ gɔnwo mɔ bɛaha anwo gyima la.\nNGYEGYELƐ 3: ƆYƐ SE KƐ ƐBALIE WƆ BOKAVOLƐ FOFOLƐ NE WƆALI ƆLUAKƐ MƆƆ LUMUA LA ANLI NƆHALƐ.\nAndrew, mɔɔ ɔ ye dɛba ne gyakyile ye la ka kɛ, “Ɔyɛ a mesulo kɛ bɛbagyakyi me bieko.” Amozii, ɔgyale Riley mɔɔ kɛkala ɔ nee ye de la. Ɔse, “Meta medwenle nwo kɛ saa mebahola meayɛ kɛ Riley ahu dɛba ne la a. Ɔyɛ bɔbɔ a medwenle nwolɛ kɛ ɔbaha kɛ menyɛ ɛdeɛ na yeagyakyi me yeahɔva awie fofolɛ.”\nNZUZULƐ: Maa wɔ bokavolɛ ne ɛnwu kɛzi ɛte nganeɛ la. Baebolo ne ka kɛ, “Adwenle ngyehyɛlɛ mɔɔ folɛdulɛ ɛnle nwo la kyea.” (Mrɛlɛbulɛ 15:22) Edwɛkɛ mɔɔ bɛ mu nwiɔ bɛzuzule nwolɛ la boale Andrew nee Riley manle bɛliele bɛ nwo bɛlile. Andrew ka kɛ, “Menganle mengilele Riley kɛ ngyegyelɛ bie ba a menrɛha kɛ mebɔ ewole na me nwo adɔ me, na Riley hanle edwɛkɛ ko ne ala bie. Ngyikyingyikyi, akee menliele ye menlile bɔkɔɔ.”\nSaa bokavolɛ mɔɔ lumua la anli nɔhalɛ ammaa wɔ bokavolɛ mɔɔ ɛ nee ye de kɛkala wɔ agyalɛ mɔɔ lumua mɔɔ ɔhɔle la anu a, bɔ mɔdenle maa ɔlie wɔ ɔli. Kɛ neazo la, Michel nee Sabine, mɔɔ bɛbɔle ewole wɔ bɛ agyalɛ dɛba ne anu la bɔle kpɔkɛ kɛ saa bɛ nee bɛ bokavolɛ dɛba ne di adwelie a, bɛbaha bɛahile bɛ nwo. Sabine ka kɛ, “Nɔhalɛlilɛ ɛhye maa yɛte nganeɛ kɛ yɛlɛ banebɔlɛ kpalɛ.”—Ɛfɛsɛsema 4:25.\nSƆ ƐHYE NEA: Te mekɛ mɔɔ ɛfa ɛ nee nrenya anzɛɛ raalɛ di adwelie wɔ fealera nu la azo, saa bɛgyinla a bɛdi, bɛdi ye wɔ moba zo, anzɛɛ Intanɛte zo bɔbɔ a.\nAgyalɛ bieko dɔɔnwo ɛli munli, na wɔ ɛdeɛ ne noko bahola ayɛ zɔ. Ye biala anu, ɛfa ɛtoto mekɛ mɔɔ ɛlumuale ɛgyale la anwo a, ɛze ɛ nwo kpalɛ. Andrew mɔɔ yɛlumua yɛha ɔ nwo edwɛkɛ la ka kɛ, “Riley mɔɔ megya ye la ɛmaa me rɛle ɛkyekye kpalɛ. Ɛvolɛ 13 mɔɔ yɛgya la anu, yɛ agɔnwolɛvalɛ ne anu ɛmia kpalɛ—yɛngulo kɛ ɔbazɛkye fee.”\n^ ɛden. 3 Bɛhakyi aluma ne mɔ.\n^ ɛden. 5 Nɔhalɛ nu, bokavolɛ bie ewule nee ewolebɔlɛ sɛkye agyalɛ wɔ ndenle ngakyile zo. Bɛziezie magazine ɛhye kɛ ɔboa awie mɔɔ ye bokavolɛ ɛwu anzɛɛ yebɔ ewole la amaa yeanyia anyelielɛ wɔ agyalɛ bieko anu.\n^ ɛden. 7 Saa ɛkpondɛ edwɛkɛ mɔɔ fane ngyegyelɛ mɔɔ wɔ dɔmaba ɛtetelɛ nu la anwo a, nea edwɛkɛ mɔɔ wɔ May 1, 2013, Ɛzinzalɛ Arane ne mɔɔ se, “Mbusua Mɔɔ Dɔmaba Wɔ Nu” mɔɔ Gyihova Alasevolɛ ɛyɛ la anu.\nSubane kpalɛ boni mɔ a me bokavolɛ ne lɛ mɔɔ sonle bolɛ titile maa me a?\nSaa yɛlɛka me agyalɛ dɛba ne anwo edwɛkɛ a, kɛzi mebali nwolɛ gyima na me bokavolɛ fofolɛ ne anyia anwodozo na meali ye eni ɛ?\nBɛli Nɔhalɛ Bɛmaa Bɛ Nwo\nSaa ɛye agyalɛzɛkyelɛ a, duzu bieko a ɔwɔ kɛ ɛkoati amaa wɔahile kɛ ɛdi nɔhalɛ a?\nMbusua Mɔɔ Dɔmaba Wɔ Nu


Gedɛyɔn Ɛlɔnema 300 Ne | Baebolo Nu Edwɛkɛ\nWƆNWU mɔɔ ɛlɛkɔ zo wɔ ɛke la ɔ? Menli ɛhye mɔ kɔsɔɔti le Yizilayɛ ɛlɔnema. Menli mɔɔ ɛbutu la ɛlɛno nzule. Ndɛnebuavolɛ Gedɛyɔn a gyi bɛ nwo ɛkɛ ne la. Ɔlɛnea kɛzi bɛlɛno nzule ne la.\nNea adenle ngakyile mɔɔ menli ne lua zo ɛlɛno nzule ne la. Bie mɔ ɛva bɛ nyunlu ɛbutu nzule ne anu. Noko ko ɛlɛfa ɔ sa yeave nzule ne amaa yeanwu mɔɔ ɛlɛkɔ zo la amuala. Ɛhye hyia kpalɛ, ɔluakɛ Gyihova hanle hilele Gedɛyɔn kɛ ɔkpa menli mɔɔ bɛanlo nzule ne na mekɛ ko ne ala bɛazinza la. Menli mɔɔ ɛha la, Nyamenle se, bɛmaa bɛzia. Maa yɛnlea deɛ mɔɔ ɔti ɔrale ye zɔ la.\nYizilayɛma ɛnyia edwɛkɛ kpole bieko. Ɔboalekɛ bɛhakyi bɛ nzi bɛzi Gyihova. Medeanema ɛnyia tumi kpole ɛdɛla bɛ na bɛlɛkile bɛ nyane dɔɔnwo. Yemɔti Yizilayɛma zɛlɛle Gyihova moalɛ, na Gyihova diele bɛ ɛzunlɛ ne.\nGyihova hanle hilele Gedɛyɔn kɛ ɔkpondɛ ɛlɔnema, ɔti Gedɛyɔn boɔboale ɛlɔnema 32,000 anloa. Noko ɛlɔnema 135,000 yɛɛ ɛlɛba bɛ nee Yizilayɛma araho a. Noko akee Gyihova hanle hilele Gedɛyɔn kɛ: ‘Menli ne zonle somaa.’ Duzu ati a Gyihova hanle ye zɔ a?\nƆboalekɛ saa Yizilayɛ di konim a bɛbaha kɛ bɛdabɛ mumua ne bɛ mɔdenlebɔlɛ ɔ. Bɛbadwenle kɛ bɛangyia Gyihova moalɛ biala. Ɔti Gyihova zele Gedɛyɔn kɛ: ‘Ka kile awie biala mɔɔ ɔsulo la kɛ ɔzia ɔhɔ sua nu.’ Gedɛyɔn yɛle ye zɔ la menli 22,000 ziale hɔle sua nu. Ɔhale mrenya 10,000 mɔɔ bɛ nee ɛlɔnema 135,000 ne a kaho a.\nNoko, tie! Gyihova se: ‘Ɛlɔne mɔɔ ɛha la tɛso somaa.’ Yemɔti ɔzele Gedɛyɔn kɛ ɔmaa menli ne mɔ ɛnlo nzule wɔ azudenle ɛhye anu na ɔmaa bɛdabɛ mɔɔ bɛkɛva bɛ nyunlu bɛkɛbutu nzule ne anu la amuala ɛzia ɛhɔ sua nu. Gyihova bɔle ɛwɔkɛ kɛ: ‘Mebamaa menli 300 ne mɔɔ vale bɛ sa venle nzule ne nlonle la nee wɔ ali konim.’\nKonle mekɛ ne dwule zo. Gedɛyɔn hyɛle ye menli 300 ne mɔ anu ekpunli nsa. Na ɔvale aweɛne, nee dwora mɔɔ tɛkɛ zia nu la ɔmanle awie ko biala. Ɔkɔ ne alevinli-nwiɔ-avinli la, bɛbɛngale bɛ agbɔvolɛ ne mɔ azokoɛleɛ ne anwo bɛyiale. Akee bɛwule bɛ aweɛne ne mɔ anu na bɛbobɔle dwora ne mɔ, na bɛdeanle nu kɛ: ‘Konle ne le Gyihova nee Gedɛyɔn ɛdeɛ!’ Mekɛ mɔɔ kpɔvolɛma ɛlɔne ne dwazole la bɛ ahonle dule na bɛyɛle basaa. Bɛ muala bɛguale ɛbɔ nu, na Yizilayɛma lile konim.\nMaanlebuvolɛma tile 6 kɔdwu 8.


2 Samoɛle 17 | Yintanɛte Zo Baebolo | Ewiade Fofolɛ Ngilebɛbo\nSamoɛle Mɔɔ Tɔ Zo Nwiɔ 17:1-29\nHuhyae bɔle Ahetɔfɛle folɛdulɛ ne guale (1-14)\nBɛbɔle Devidi kɔkɔ; ɔnriandile Abesalɛm (15-29)\nBazelae nee awie mɔ rɛlɛle bɛ ninyɛne (27-29)\n17 Akee Ahetɔfɛle zele Abesalɛm kɛ: “Mesɛlɛ wɔ, maa memkpa menli 12,000 na menvoa Devidi ndinlizo ɛnɛ nɔe. 2 Mebahɔ ɔ nwo zo wɔ mekɛ mɔɔ yevɛ na ye anwosesebɛ ɛwie la,*+ na meamaa ɔ nye zo ada ye; na menli mɔɔ nee ye lua la amuala banriandi na meahu belemgbunli ne angomekye.+ 3 Akee mebava menli ne amuala meazia mearɛlɛ wɔ. Saa menli ne amuala bazia ara wɔ ɛkɛ a, ɔbagyinla mɔɔ bado sonla ne mɔɔ ɛlɛkpondɛ ye la azo. Akee menli ne amuala banyia anzodwolɛ.” 4 Ɛnee nzuzulɛ ne le kpalɛ wɔ Abesalɛm nee Yizilayɛ mgbanyima kɔsɔɔti anye zo. 5 Noko Abesalɛm hanle kɛ: “Mesɛlɛ bɛ, bɛvɛlɛ Akaenli Huhyae+ noko na bɛmaa yɛdie mɔɔ ɔbaha la.” 6 Ɔti Huhyae rale Abesalɛm ɛkɛ. Na Abesalɛm zele ye kɛ: “Folɛ mɔɔ Ahetɔfɛle ɛdu la ɛne. Yɛva ye folɛdulɛ ne yɛli gyima ɔ? Saa ɔnle kpalɛ a, ka kile yɛ.” 7 Na Huhyae zele Abesalɛm kɛ: “Ahetɔfɛle folɛdulɛ ne ɛnle kpalɛ wɔ mekɛ ɛhye anu!”+ 8 Akee Huhyae doale zo kɛ: “Ɛdawɔ mumua ne ɛze ye wienyi kɛ wɔ papa nee ye menli ne mɔ le katakyiema+ yɛɛ bɛ nye ɛbolo* kɛ ezizile mɔɔ ɔ mra ɛminli kpɔkɛ nu la.+ Eza wɔ papa le kovolɛ+ na ɔnrɛla menli ne anwo ɛkɛ nɔɔzo. 9 Kɛkala ɔvea bolɛ mbɔne* ne mɔ ko anu anzɛɛ ɔvea ɛleka bie;+ na saa ɔdimoa ɔba yɛ nwo zo a, menli mɔɔ bade la baha kɛ, ‘Bɛli menli mɔɔ doa Abesalɛm la anwo zo konim!’ 10 Sonla mɔɔ lɛ akɛnrasesebɛ mɔɔ ye ahonle le kɛ awenade+ ahonle bɔbɔ la bazulo, ɔluakɛ Yizilayɛma kɔsɔɔti ze kɛ wɔ papa le katakyie+ yɛɛ menli mɔɔ nee ye lua la kɔsɔɔti lɛ akɛnrasesebɛ. 11 Me folɛdulɛ a le kɛ: Maa bɛboɔboa Yizilayɛma kɔsɔɔti anloa bɛmaa wɔ, ɔvi Dan kɔdwu Biyɛ-hyiba,+ mɔɔ bɛ dodo le kɛ ɛnweazo ɛnwea+ la na di bɛ nyunlu kɔ konle ne. 12 Yɛbahɔ ɔ nwo zo wɔ ɛleka biala mɔɔ yɛkɛnwu ye la, na yɛbara ɔ nwo zo kɛ ɛbɔlɛ mɔɔ tɔ gua azɛlɛ nwo la; na ɔdaye anzɛɛ menli mɔɔ nee ye lua la anu ko bɔbɔ ɛnrɛha. 13 Saa ɔnriandi ɔkɔfea sua bie azo a, Yizilayɛma kɔsɔɔti bava nyɛma ahɔ zɔhane sua ne azo, na yɛbahwe ye yɛado bɔnza ne anu kɔkpula kɛ bolɛ ekyi ko bɔbɔ ɛnrɛha zolɛ.” 14 Akee Abesalɛm nee Yizilayɛma kɔsɔɔti hanle kɛ: “Akaenli Huhyae folɛdulɛ ne le kpalɛ+ tɛla Ahetɔfɛle folɛdulɛ ne!” Ɔluakɛ ɛnee Gyihova ɛbɔ kpɔkɛ* kɛ ɔsɛkye Ahetɔfɛle+ folɛdulɛ kpalɛ ne, amaa Gyihova ava munzule ara Abesalɛm anwo zo.+ 15 Nzinlii, Huhyae hanle hilele ɛsɔfo Zeedɔko nee ɛsɔfo Abayata+ kɛ: “Folɛ mɔɔ Ahetɔfɛle ɛdu Abesalɛm nee Yizilayɛ mgbanyima la ɛne, yɛɛ medame noko me folɛdulɛ ɛdeɛ ɛne. 16 Yɛ ye ndɛndɛ maa bɛhɔbɔ Devidi amaneɛ na bɛbɔ ye kɔkɔ kɛ: ‘Mmatɛnla azule ne* mɔɔ wɔ fienemgbole ne anu la anloa ɛnɛ nɔe, maa ɔyɛ ndɛ pɛ azule ne, anrɛɛ bɛbabɔ belemgbunli ne nee menli mɔɔ nee ye lua la kɔsɔɔti abo zo.’”*+ 17 Ɛnee Dwɔnatan+ nee Ahaemaze+ wɔ Ɛn-logɛle;+ ɔti sonvolɛ bɛlɛra bie hɔbɔle bɛ amaneɛ na bɛdabɛ noko bɛhɔhanle bɛhilele Belemgbunli Devidi, ɔluakɛ ɛnee bɛsulo kɛ bɛkɛnwu bɛ kɛ bɛlɛkɔ sua ne azo. 18 Noko kpavolɛ bie nwunle bɛ na ɔhɔhanle ɔhilele Abesalɛm. Yemɔti bɛ mu nwiɔ bɛnriandile ndɛndɛ bɛhɔle nrenyia bie mɔɔ wɔ Bahulem+ mɔɔ bula wɔ ye alienwo ɛkɛ ne la sua nu. Bɛdwule bula ne anu, 19 na nrenyia ne aye ne vale debie hedale bula ne azo na ɔvale ma mɔɔ bɛgelegele la ɔguale zolɛ; ɛnee awie biala ɛnze nwolɛ ɛhwee. 20 Abesalɛm azonvolɛ ne mɔ rale raalɛ ne anwo ɛkɛ wɔ sua nu ɛkɛ na bɛbizale ye kɛ: “Ahaemaze nee Dwɔnatan wɔ ni?” Raalɛ ne buale kɛ: “Bɛrapɛle nu bɛhɔle azule ne anloa lɔ.”+ Menli ne kpondɛle bɛ noko bɛannwu bɛ, ɔti bɛziale bɛhɔle Gyɛlusalɛm. 21 Mɔɔ menli ne hɔle la, bɛvi bula ne anu bɛvindele na bɛhɔbɔle Belemgbunli Devidi amaneɛ. Bɛhanle bɛhilele ye kɛ: “Bɛdwazo bɛmaa ɔyɛ ndɛ bɛhɔpɛ azule ne, ɔluakɛ kpɔkɛ mɔɔ Ahetɔfɛle ɛbɔ ye wɔ bɛ nwo la ɛne.”+ 22 Ɛkɛ ne ala, Devidi nee menli mɔɔ nee ye lua la kɔsɔɔti dwazole na bɛhɔpɛle Dwɔdan ne. Aleɛ kahye la, ɛnee awie ko bɔbɔ ɛnle ɛkɛ mɔɔ ɛtɛpɛle Dwɔdan ne a. 23 Mɔɔ Ahetɔfɛle nwunle kɛ bɛanli ye folɛdulɛ ne azo la, ɔzieziele ye asoaso ne na ɔhɔle ye sua nu wɔ ye sua zo.+ Mɔɔ ɔhilele ye sua nu amra+ mɔɔ ɔwɔ kɛ bɛyɛ la, ɔzɔle ɔ kɔme nyɛma.+ Yemɔti ɔwule na bɛziele ye wɔ ɛleka mɔɔ bɛziele ye nenyia mɔ la. 24 Akee Devidi hɔle Meehaneeyem,+ na Abesalɛm nee Yizilayɛma kɔsɔɔti hɔpɛle Dwɔdan ne. 25 Abesalɛm vale Ameesa+ ziele Dwowabe+ agyakɛ anu ɔmaanle ɔnleanle ɛlɔne ne anwo zo; Ameesa le Yizilayɛnli bie mɔɔ bɛfɛlɛ ye Yetela la ara; Yetela nee Neehahye ara raalɛ Abegɛle+ mɔɔ le Dwowabe mame Zɛluaya adiema raalɛ la lale. 26 Yizilayɛma nee Abesalɛm yɛle bɛ azokoɛleɛ wɔ Geleade azɛlɛ zo.+ 27 Mɔɔ Devidi radwule Meehaneeyem ala la, Neehahye mɔɔ vi Amɔnoma sua Relaba+ azo la ara Hyobae, Ameɛle mɔɔ vi Lo-dibaa la ara Meekɛ,+ yɛɛ Geleadenli Bazelae+ mɔɔ vi Wulogilɛm la 28 vale ɛkpa, ahyɛnze, mbuakɛ, hwiiti, baale, esamo, ma ngyehye, aluba akpatala, aluba ngyikyi, ma welera, 29 wolɛ, bɛta, mboane yɛɛ kyiisi* rale. Bɛvale ɛhye mɔ amuala bɛrɛlɛle Devidi nee menli mɔɔ nee ye lua la kɛ bɛli,+ ɔluakɛ bɛhanle kɛ: “Ɛhɔne ɛhu menli ne yɛɛ bɛvɛ yɛɛ nzuhɔne ɛhu bɛ wɔ fienemgbole ne anu.”+\n^ Anzɛɛ “mekɛ mɔɔ ɔ sa amunwiɔ ɛyɛ bɛtɛɛ la.”\n^ Anzɛɛ “bɛlɛdi nyane.”\n^ Anzɛɛ “ahuma; mbɔnza.”\n^ Anzɛɛ “ɛha.”\n^ Anzɛɛ ɔkola ɔkile, “ɛsɛlɛ ne.”\n^ Hibulu aneɛ nu, “bɛbame bɛ.”\n^ Hibulu aneɛ nu, “nlankɛ nyɛfonzule mɔɔ ɛla.”\n2 Samoɛle 17


Mmamaa Debie Biala Si Wɔ Anyunlunyia Ɛnyianlɛ Adenle | Debiezukoalɛ\n‘Mɔɔ le bɛlɛvo la banyia anyunlunyia.’—MRƐ. 29:23.\nAnyunlunyia boni a Nyamenle bahola ava amaa yɛ a?\nDuzu a bahola azi yɛ anyunlunyia ɛnyianlɛ adenle a?\nAdenle boni azo a yɛ kpundiigyinlanlɛ bahola ayɛ anyunlunyia amaa awie mɔ a?\n1, 2. (a) Duzu a aneɛ mɔɔ bɛlumuale bɛvale bɛhɛlɛle Baebolo ne la edwɛkɛ agbɔkɛ mɔɔ bɛhile ɔ bo enililɛ anzɛɛ “anyunlunyia” la kile a? (b) Kpuyia boni mɔ a yɛbazuzu nwo wɔ edwɛkɛ ɛhye anu a?\nSAA ɛte edwɛkɛkpɔkɛ “anyunlunyia” a, duzu a ba wɔ adwenle nu a? Asoo abɔdeɛ kɛnlɛmaleɛ ne ɔ? (Edw. 19:1) Anzɛɛ ayɛlɛyelɛ nee anyunlunyia mɔɔ bɛfa bɛmaa menli mɔɔ ɛnyia bɛ nwo, ze nrɛlɛbɛ, anzɛɛ ɛyɛ ninyɛne mgbole la ɔ? Wɔ aneɛ mɔɔ bɛlumuale bɛvale bɛhɛlɛle Baebolo ne la anu, edwɛkɛ agbɔkɛ mɔɔ bɛhile ɔ bo “anyunlunyia” la kile debie mɔɔ ɔyɛ ɛlomboɛ. Wɔ tete ne mɔɔ ɛnee bɛfa bulalɛ a bɛpɛ ezukoa la, ezukoa ne ɛlomboɛ yɛɛ ɛnee kile kɛzi ɔsonle bolɛ a. Edwɛkɛ agbɔkɛ mɔɔ bɛfa bɛkile debie mɔɔ ɔyɛ ɛlomboɛ la eza kile kɛ deɛ ne sonle bolɛ, ɔle kɛnlɛma, anzɛɛ ɔsɔ ɛnyelɛ.\n2 Bie a yɛ nye balie tumi, gyinlabelɛ, anzɛɛ duma mɔɔ awie ɛlie la anwo ɛdeɛ, noko duzu a Nyamenle kpondɛ kɛ menli yɛ a? Ngɛlɛlera ne ka kɛ Nyamenle fa anyunlunyia maa menli. Kɛ neazo la, Mrɛlɛbulɛ 22:4 ka kɛ: ‘Mɛlɛbɛnwoaze nee Gyihova ɛzulolɛ nwo ahatualɛ a le anwonyia, enililɛ anzɛɛ anyunlunyia, yɛɛ ngoane.’ Ɛdoavolɛ Gyemise noko hɛlɛle kɛ: “Bɛbɛlɛ bɛ nwo aze wɔ Awulae anyunlu, na ɔkɛmaa bɛ zo.” (Gye. 4:10) Anyunlunyia boni a Gyihova fa maa menli a? Duzu a bahola azi yɛ adenle wɔ ye ɛnyianlɛ nwo a? Na kɛzi yɛbahola yɛaboa awie mɔ yɛamaa bɛanyia anyunlunyia ɛhye ɛ?\n3-5. Ndenle boni mɔ azo a Gyihova wula yɛ anyunlunyia a?\n3 Edwɛndolɛnli ne vale anwodozo hanle kɛ Gyihova bazɔ ɔ sa fema ne anu na yeahile ye adenle yeahɔ nɔhalɛ anyunlunyia nu. (Bɛgenga Edwɛndolɛ 73:23, 24.) Kɛzi Gyihova yɛ ɛhye ɛ? Gyihova dua ndenle ngakyile zo ɔdi ye azonvolɛ mɔɔ bɛbɛlɛ bɛ nwo aze la eni ɔfa ɔwula bɛ anyunlunyia. Ɔmaa bɛ nrɛlɛbɛ ɔmaa bɛnwu ye ɛhulolɛdeɛ. (1 Kɔl. 2:7) Ɔdi bɛdabɛ mɔɔ bɛtie ye edwɛkɛ na bɛdi zo la eni ɔmaa bɛ nee ye nyia abusuabɔlɛ.—Gye. 4:8.\n4 Gyihova eza ɛva Keleseɛnema ɛzonlenlɛ gyima ne mɔɔ anyunlunyia kpole wɔ nu la ɛwula ye azonvolɛ asa. (2 Kɔl. 4:1, 7) Gyima ɛhye maa yɛnyia anyunlunyia. Gyihova ɛbɔ bɛdabɛ mɔɔ bɛfa bɛ ɛzonlenlɛ gyima ne bɛye ye ayɛlɛ na bɛboa awie mɔ la ɛwɔkɛ kɛ: “Mebali menli mɔɔ di me eni la eni.” (1 Sam. 2:30) Gyihova ɛmaa bɛnyia duma kpalɛ yeva yeli bɛ eni, na ɔda ali kɛ Nyamenle azonvolɛ mɔɔ ɛha la bɛaha bɛ nwo edwɛkɛ kpalɛ.—Mrɛ. 11:16; 22:1.\n5 Duzu a bɛdabɛ mɔɔ ‘bɛfa bɛ rɛle bɛwula Gyihova anu na bɛdua ye adenle ne anu la,’ banyia ye kenlebie a? Bɛbɔ bɛ ɛwɔkɛ kɛ: ‘Gyihova bakpogya bɛ zo yeamaa bɛanyia azɛlɛ ne; bɛbanwu amumuyɛma ɛzɛkyelɛ.’ (Edw. 37:34) Bɛ nye la kɛ bɛbanyia dahuu ngoane. Ɛhye le enililɛ mɔɔ ɔnlɛ ye ɛsaso.—Edw. 37:29.\n‘TƐ MENLI ANYUNLUNYIA YƐƐ MEKPONDƐ A’\n6, 7. Duzu ati a ɛnee menli dɔɔnwo ɛngulo kɛ bɛdie Gyisɛse bɛdi ɛ?\n6 Duzu a bahola azi yɛ adenle wɔ anyunlunyia mɔɔ Gyihova kpondɛ kɛ ɔfa ɔmaa yɛ la anwo a? Nuhua ko a le kɛ yɛbamaa menli mɔɔ ɛnzulo Nyamenle la edwɛkɛ nwo ahyia yɛ somaa. Suzu mɔɔ ɛzoanvolɛ Dwɔn hɛlɛle ye wɔ mgbanyima bie mɔɔ ɛnee wɔ Gyisɛse mekɛ zo anwo la anwo nea: ‘Mgbanyima ne mɔ anu dɔɔnwo liele Gyisɛse lile; na Falasiima ati bɛangola nwolɛ edwɛkɛ ka bagua nu anrɛɛ bɛkɛye bɛ ali bɛkɛvi nyianu sua ne anu. Bɛkulo menli anyunlunyia bɛtɛla Nyamenle anyunlunyia.’ (Dwɔn 12:42, 43) Saa mgbanyima ɛhye mɔ ammaa Falasiima ne edwɛkɛ nwo angyia bɛ somaa a anrɛɛ nea kɛzi ɔbaboa bɛ a!\n7 Ɛnee Gyisɛse ɛlumua ɛha deɛmɔti menli dɔɔnwo ɛnrɛlie ye ɛnrɛli la anwo edwɛkɛ. (Bɛgenga Dwɔn 5:39-44.) Ɛnee Yizilayɛma ɛva ɛvolɛ dɔɔnwo ɛhendɛ Mɛzaya ne. Ɔbahola yeara ye kɛ mekɛ mɔɔ Gyisɛse bɔle ye ngilehilelɛ ne abo la, bie mɔ nwunle kɛ Daneɛle ngapezo ne mɔɔ fane mekɛ mɔɔ Kelaese ne bara anwo la ɛdwu. Siane ekyi pɛle nu mɔɔ ɛnee Dwɔn Sɔnevolɛ ne ɛlɛka edwɛkɛ ne la, menli dɔɔnwo hanle kɛ: ‘Bekezɛ yemɔ a le Mɛzaya ne.’ (Luku 3:15) Mɛzaya ne mɔɔ bɛva mekɛ dɔɔnwo bɛnlea ye ade la wɔ bɛ avinli ɛlɛkilehile. Noko menli mɔɔ ze Mɛla ne la anlie ye. Gyisɛse kile deɛmɔti bɛyɛle zɔ anu la, ɔhanle kɛ: ‘Bɛkpondɛ kɛ bɛwula bɛ ngome bɛ nwo ngoko ngoko anyunlunyia, na bɛmpele bɛnlie anyunlunyia bɛnvi Nyamenle kokye ne ɛkɛ, na ɛnee kɛ ɔkɛyɛ na bɛalie me bɛali ɛ?’\n8, 9. Fa kɛnlaneɛ nwo ndonwo ne kilehile kɛzi menli anyunlunyia bahola azi Nyamenle anyunlunyia ne adenle la anu.\n8 Yɛbahola yɛava anyunlunyia yɛado kɛnlaneɛ nwo yɛava yɛahilehile kɛzi sonla anyunlunyia kola si Nyamenle anyunlunyia adenle la anu. Nwɔlɔra dɔɔnwo wɔ anwomanyunlu. Ɛkakye mekɛ mɔɔ li awieleɛ mɔɔ ɛnleanle anwomanyunlu nɔsolɛ nu ɛnwunle kɛzi nwɔlɔra ne mɔ ta la ɔ? ‘Nwɔlɔra ne mɔ ngɛnlɛma’ anzɛɛ bɛ anyunlunyia yɛ azibɛnwo. (1 Kɔl. 15:40, 41) Noko saa ɛwɔ suakpole mɔɔ ngɛnlaneɛ dɔɔnwo wɔ zo la azo na ɛnea anwomanyunlu a kɛzi ɛnwu bɛ ɛ? Suakpole ne azo ngɛnlaneɛ ne ɛmmaa ɛnnwu nwɔlɔra ne mɔ ɛdalɛ ne kpalɛ! Asoo ngɛnlaneɛ mɔɔ bɛwɔ ndenle ne mɔ anloa, nwɔhoalilɛ ɛleka ne mɔ, nee azua ne mɔ anu la anloa yɛ se anzɛɛ le ngɛnlɛma tɛla nwɔlɔra ne mɔ ɛdalɛ ne la ati ɔ? Kyɛkyɛ! Kɛmɔ suakpole ne azo ngɛnlaneɛ ne mɔ bikye yɛ na bɛwa yɛ nye la ati, bɛmmaa yɛnwu nwɔlɔra ne mɔ ɛdalɛ ne kpalɛ. Saa yɛbahola yɛanwu kɛzi nwɔlɔra ne mɔ ngɛnlɛma de la a, kyesɛ yɛfi ɛleka mɔɔ ngɛnlaneɛ mɔɔ menli ɛyɛ la wɔ la.\n9 Yemɔti, saa yɛdi ewiade anyunlunyia nzi a, yɛnrɛnyia anyunlunyia kpalɛ ne mɔɔ Gyihova kpondɛ kɛ ɔfa ɔmaa yɛ la. Menli dɔɔnwo ɛndie Belemgbunlililɛ ne anwo edwɛkɛ ne ɔluakɛ bɛsulo adwenle mɔɔ bɛ gɔnwo mɔ anzɛɛ bɛ mbusuafoɔ bɛanyia ye wɔ bɛ nwo la. Asoo Nyamenle azonvolɛ noko bɛahola akpondɛ menli nyunlu anyunlunyia? Fa ye kɛ bɛha bɛhile kpavolɛ bie kɛ ɔhɔha edwɛkɛ ne wɔ ɛleka bie mɔɔ menli dɔɔnwo ze ye noko bɛnze kɛ ɔle Gyihova Dasevolɛ la. Asoo ɛzulolɛ bamaa yeazia? Na saa bɛgolo awie anwo wɔ ye teokelase bodane nwo ɛ? Asoo ɔbamaa menli mɔɔ sunsum nu ninyɛne nwo ɛngyia bɛ la azɛkye ye adwenle? Anzɛɛ bie a Keleseɛnenli bie ɛyɛ ɛtane kpole bie. Asoo gyinlabelɛ mɔɔ ɔlɛ ye wɔ asafo ne anu mɔɔ ɔbavi ɔ sa nee nyane mɔɔ menli mɔɔ bɛkulo ye edwɛkɛ bɛali la ati, ɔbavea ye ɛtane ne azo ɔ? Saa agɔnwolɛvalɛ mɔɔ ɔ nee Gyihova lɛ la yɛɛ nwolɛ hyia ye kpalɛ a, ɔbavɛlɛ asafo ne anu “mgbanyima” yeamaa bɛaboa ye.—Bɛgenga Gyemise 5:14-16.\n10. (a) Saa yɛdwenle kɛzi menli babu yɛ la anwo somaa a kɛzi ɔbaha yɛ nyɛleɛ ɛ? (b) Yɛbɛlɛ yɛ nwo aze a duzu a yɛbanyia a?\n10 Bie a yɛlɛbɔ mɔdenle yeadwu Keleseɛnema ɛnyinlɛ nwo na yɛ gɔnwo diedinli bie ɛdu yɛ folɛ. Saa yɛfi nɔhalɛlilɛ nu yɛdie ye folɛdulɛ ne yɛto nu na yɛammaa anwomemaazo, sonla nyunlu ɛlolɛ, anzɛɛ yɛanva edwɛkɛ yɛanye yɛ nwo yɛ nloa a, ɔbaboa yɛ. Anzɛɛ fa ye kɛ ɛ nee ɛ gɔnwo diedinli bie ɛlɛyɛ gyima bie. Asoo ɛbamaa ahenle mɔɔ bɛbava nzuzulɛ kpalɛ mɔɔ ɛbava wɔamaa nee gyima ɛsesebɛ mɔɔ ɛbayɛ anwo nganvolɛ bɛamaa ye la agyegye wɔ? Saa ɛwɔ tɛnlabelɛ ɛhye mɔ bie anu a, nwu ye kɛ: “Mɔɔ le bɛlɛvo la banyia ɔ nyunlu [anzɛɛ, anyunlunyia].”—Mrɛ. 29:23.\n11. Kɛzi ɔwɔ kɛ yɛte nganeɛ wɔ nganvolɛ nwo ɛ, na duzu ati ɔ?\n11 Ɔwɔ kɛ neavolɛma nee menli mɔɔ “anye bolo” kɛ bɛkɛnyia nwolɛ adenle wɔ asafo ne anu la noko nea boɛ wɔ menli nganvolɛ nwo. (1 Tem. 3:1; 1 Tɛs. 2:6) Saa bɛkanvo adiema bie wɔ gyima kpalɛ bie mɔɔ ɔkɛyɛ la anwo a, duzu a ɔwɔ kɛ ɔyɛ a? Ɔda ali kɛ ɔnrɛzi ngakyelɛ sɛkɛlɛneɛ ɔnrɛwula ɔdaye ɔ nwo anyunlunyia kɛmɔ Belemgbunli Sɔɔlo yɛle la. (1 Sam. 15:12) Noko akee, asoo ɔbalie yeado nu kɛ Gyihova ɛlolɛ yɛɛ ɛmaa yehola yeyɛ zɔ a, na Nyamenle nyilalɛ nee ye moalɛ ala a bamaa yeawie ye boɛ kenlebie ɔ? (1 Pita 4:11) Kɛzi yɛte nganeɛ wɔ nganvolɛ nwo la maa anyunlunyia mɔɔ yɛkulo la da ali.—Mrɛ. 27:21.\n“BƐLƐYƐ MƆƆ BƐ ZE KPALƐ NE KULO LA”\n12. Duzu a ammaa Dwuuma bie mɔ andie Gyisɛse edwɛkɛ ne ɛ?\n12 Debie bieko mɔɔ ɔbahola yeazi anyunlunyia mɔɔ yɛbanyia yɛavi Nyamenle ɛkɛ adenle la a le yɛ atiakunluwɔzo. Atiakunluwɔzo ɛtane kola si yɛ adenle wɔ nɔhalɛ ne anwo. (Bɛgenga Dwɔn 8:43-47.) Gyisɛse hanle hilele Dwuuma bie mɔ kɛ bɛngulo kɛ bɛkɛdie ye edwɛkɛ ɔluakɛ ‘bɛkulo kɛ bɛyɛ mɔɔ bɛ ze Abɔnsam kulo la.’\n13, 14. (a) Duzu a neɛnleanuma ɛha ye wɔ yɛ adwenle ne nee menli ɛdendɛlɛ nwo a? (b) Nwane a yɛkulo kɛ yɛtie ye a?\n13 Ɔdwu mekɛ ne bie a edwɛkɛ mɔɔ yɛkpondɛ kɛ yɛte la yɛɛ yɛtie a. (2 Pita 3:5) Gyihova bɔle yɛ mɔɔ yɛkola yɛye yɛ adwenle yɛfi edwɛkɛ mɔɔ yɛngulo kɛ yɛtie la azo a. Gyinla ekyii na fa wɔ adwenle kɔ alɛra ngakyile mɔɔ ɛbade ye kɛkala la azo. Bie a wɔanva wɔ adwenle wɔangɔ nuhua dɔɔnwo azo wɔ mekɛ ekyi mɔɔ ɛze ɛhɔ la anu. Ndinli dɔɔnwo ne mɔɔ wɔ wɔ adwenle ne anu la kola boa wɔ maa ɛfa wɔ adwenle ɛsie debie ko azo na eza ɛtie alɛra fofolɛ. Noko menli mɔɔ yɛ neɛnleanu la ɛnwu kɛ saa awie kpondɛ kɛ ɔtie menli dɔɔnwo mɔɔ ɛlɛtendɛ la wɔ mekɛ ko ne ala anu a yemɔ ye ɛyɛlɛ ɛnla aze. Ɛhye kile kɛ saa menli nwiɔ ɛlɛtendɛ wɔ mekɛ ko ne ala anu a, ɔwɔ kɛ ɛkpa ko mɔɔ ɛbamaa wɔ adwenle ahɔ zo la. Mɔɔ ɛkulo kɛ ɛtie la yɛɛ ɛbakpa a. Dwuuma mɔɔ ɛnee kulo kɛ yɛ mɔɔ bɛ ze Abɔnsam kulo la andie Gyisɛse.\n14 Yɛnyia nrɛlaleɛ yɛfi ‘nrɛlɛbɛvolɛ sua’ nu nee ‘koasea sua nu.’ (Mrɛ. 9:1-5, 13-17) Nrɛlɛbɛvolɛ nee koasea tea nu fɛlɛ yɛ wɔ sɛkɛlɛneɛ adenle zo dahuu, ɛhye ati, ɔwɔ kɛ yɛkpa mɔɔ yɛbadie ye la. Nuhua ne boni a yɛbalie ye ɛvɛlɛlɛ ne azo a? Ahenle mɔɔ yɛkpondɛ kɛ yɛyɛ ye ɛhulolɛdeɛ la. Gyisɛse mboane ne tie ɔ ne na bɛdi ɔ nzi. (Dwɔn 10:16, 27) Bɛle “nɔhalɛ ne ɛdeɛ.” (Dwɔn 18:37) ‘Bɛnze ɛyɛvolɛ ne.’ (Dwɔn 10:5) Menli ɛhye mɔ mɔɔ bɛbɛlɛ bɛ nwo aze la nyia anyunlunyia.—Mrɛ. 3:13, 16; 8:1, 18.\n‘ƆLE ANYUNLUNYIA ƆMAA BƐ’\n15. Kɛzi Pɔɔlo amaneɛnwunlɛ ne ‘yɛle anyunlunyia’ manle awie mɔ ɛ?\n15 Mɔdenle mɔɔ yɛbɔ yɛyɛ Gyihova ɛhulolɛdeɛ la boa awie mɔ ɔmaa bɛnyia anyunlunyia. Pɔɔlo hɛlɛle Ɛfɛsɛse asafo ne kɛ: “Mesɛlɛ bɛ kɛ bɛmmamaa amaneɛ mɔɔ melɛnwu ye wɔ bɛ ti la bɔ bɛ rɛle; ɔle [anyunlunyia] ɔmaa bɛ.” (Ɛfɛ. 3:13) Adenle boni azo a ɛnee Pɔɔlo amaneɛnwunlɛ ne ‘le anyunlunyia’ maa Ɛfɛsɛsema ɛ? Pɔɔlo yiale sɔnea dɔɔnwo wɔ Ɛfɛsɛse noko kɛzi ɔdoale zo ɔzonlenle bɛ la manle bɛnwunle kɛ nwolɛ adenle mɔɔ bɛnyia ye kɛ Keleseɛnema la sonle bolɛ na ɔnle kɛ bɛbu ye debie ekyi. Saa Pɔɔlo asa nu dole wɔ amaneɛnwunlɛ ne anu a, asoo anrɛɛ ɔnrɛhile kɛ abusuabɔlɛ mɔɔ bɛ nee Gyihova lɛ, bɛ ɛzonlenlɛ gyima ne, nee bɛ anyelazo ne ɛnle mgbane ɔ? Pɔɔlo luale neazo mɔɔ ɔyɛle la azo ɔmanle ɔlale ali kɛ afɔle biala mɔɔ ɔwɔ kɛ yɛbɔ na yɛayɛ Keleseɛnema la fɛta.\n16. Amaneɛnwunlɛ boni a Pɔɔlo hɔle nu wɔ Lesetela a?\n16 Maa yɛnlea kɛzi Pɔɔlo mɔdenlebɔlɛ ne nee ye kpundiigyinlanlɛ ne boale la. Gyima ne 14:19, 20 bɔ amaneɛ kɛ: “Dwuuma bie vi Anteɔko mɔɔ wɔ Paesedea maanzinli nu nee Ayekoneɛm la rale, bɛralile menli ne anzo bɛhɔle bɛ afoa na bɛzile Pɔɔlo awolɛ bɛmanle ɔ nye zo bulule; bɛhwenle ye bɛhɔdole sua ne kandiba, ɛnee bɛdwenle kɛ yewu. Na mɔɔ diedima ne rabɔle yiale ye la, ɔ nye rale zolɛ na ɔdwazole ɔ nee bɛ hɔle sua nu. Aleɛ hyenle la ɔ nee Baanabase bɛhɔle Dɛbi.” Fa ye kɛ anrɛɛ ɛwu na ye alehyenlɛ nu wɔdia mayɛle 60 (anzɛɛ km 100) adenle!\n17, 18. (a) Adenle boni azo a Temɔte lile amaneɛ mɔɔ Pɔɔlo nwunle ye wɔ Lesetela la anzi a? (b) Tumi boni a Pɔɔlo kpundiigyinlalɛ ne nyianle ye wɔ Temɔte anwo zo a?\n17 Ɛnee Temɔte boka “diedima” mɔɔ boale Pɔɔlo la anwo ɔ? Ɛzoanvolɛma Gyima buluku ne anga noko ɔbahola yeara ye kɛ ɛnee ɔboka nwo. Suzu mɔɔ Pɔɔlo hɛlɛle ye wɔ Temɔte kɛlata ne mɔɔ ɔtɔ zolɛ nwiɔ anu la anwo nea: “Wɔli me ngilehilelɛ, me nyɛleɛ nee me ɛbɛlabɔlɛ nu bodane ne anzi; . . . mɔɔ zile me nwo zo wɔ Anteɔko, [bɛdule me wɔ suakpole ne azo] Ayekoneɛm [anrɛɛ bɛsi me awolɛ bɛahu me] yɛɛ Lesetela [awolɛ mɔɔ bɛzile me] la amuala, ɛzulolɛ mɔɔ menwunle ye la le kpole. Noko Awulae yele me vile ɔ muala anu.”—2 Tem. 3:10, 11; Gyi. 13:50; 14:5, 19.\n18 Temɔte nwunle ‘nyɛleɛ ɛhye mɔ’ kɔsɔɔti na ɛnee ɔze Pɔɔlo kpundiigyinlanlɛ ne anwo edwɛkɛ dɔɔnwo. Temɔte zukoale ninyɛne dɔɔnwo vile Pɔɔlo ɛkɛ. Mekɛ mɔɔ Pɔɔlo hɔle Lesetela la, ɔnwunle kɛ Temɔte le Keleseɛnenli mɔɔ yɛ neazo kpalɛ na ɛnee “mediema mɔɔ wɔ Lesetela nee Ayekoneɛm la kanvo [ye] kpole kpalɛ.” (Gyi. 16:1, 2) Yeangyɛ, bɛvale gyima dɔɔnwo bɛwulale Temɔte asa.—Fel. 2:19, 20; 1 Tem. 1:3.\n19. Kɛzi yɛ kpundiigyinlanlɛ bahola aboa awie mɔ ɛ?\n19 Mɔdenle mɔɔ yɛbɔ yɛyɛ Nyamenle ɛhulolɛdeɛ la kola boa awie mɔ zɔhane ala, titile ngakula ɔluakɛ bɛ nuhua dɔɔnwo bɛanyi arayɛ Nyamenle azonvolɛ mɔɔ bɛbɔ mɔdenle kpalɛ. Tɛ kɛzi yɛdi daselɛ la angome a ngakula nea na bɛsukoa a, emomu, kɛzi yɛdi ɛbɛlabɔlɛ nu ngyegyelɛ nwo gyima la noko. Pɔɔlo ‘lile debie biala ɔ kunlu’ amaa menli mɔɔ bali nɔhalɛ la kɔsɔɔti anyia “ngoanelielɛ ne nee anyunlunyia ne mɔɔ ɛnlɛ awieleɛ la.”—2 Tem. 2:10.\nNgakula anye die Keleseɛne mgbanyima mɔdenlebɔlɛ nwo\n20. Duzu ati a ɔwɔ kɛ yɛtoa zo yɛkpondɛ anyunlunyia ne mɔɔ Nyamenle fa maa la ɛ?\n20 Yemɔti, asoo ɔnle kɛ yɛtoa zo ‘yɛkpondɛ anyunlunyia ne mɔɔ vi Nyamenle kokye ne ɛkɛ la ɔ?’ (Dwɔn 5:44; 7:18) Adenle biala azo! (Bɛgenga Wulomuma 2:6, 7.) Gyihova bamaa ‘menli mɔɔ ɛlɛkpondɛ ye anyunlunyia ne la ngoane mɔɔ ɛnlɛ awieleɛ.’ Bieko, yɛ “abotane nee kpalɛyɛlɛ” maa bie mɔ gyinla kpundii, na bɛbanyia nvasoɛ dahuu. Ɛhye ati, mmamaa debie biala si wɔ adenle wɔ anyunlunyia ne mɔɔ Nyamenle fa maa mɔɔ ɛbanyia la anwo.


Nɛbukadenɛza Ɛlalɛ Ne Mɔɔ Fale Belemgbunlililɛ Mɔɔ Le Kɛ Baka Kpole Bie Anwo La | Ngakula Baebolo Ɛzukoalɛdeɛ\nKENGA YE WƆ Acholi Afrikaans Albanian Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Arhuaco Armenian Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Boulou Brazil Mumule Aneɛ Britain Mumule Aneɛ Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Cinyanja Colombia Mumule Aneɛ Croatian Cuba Mumule Aneɛ Czech Dangme Danish Dayak Ngaju Dutch Ecuador Mumule Aneɛ Edo Efik Emberá (Chamí) Emberá (Northern) English Estonian Ewe Fijian Finnish Fon French Ga Galician Garifuna Georgian German German Mumule Aneɛ Giliki Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Japanese Javanese Jula Kabiye Kabuverdianu Kachin Kamba Kannada Karen (S'gaw) Kazakh Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Luo Luvale Macedonian Macua Madagascar Mumule Aneɛ Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexico Mumule Aneɛ Miskito Mixe (North Central) Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Peru Mumule Aneɛ Pidgin (Cameroon) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Serbia) Runyankore Russia Mumule Aneɛ Russian Rutoro Samoan Sangir Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sikuani Sinhala Slovak Slovenian South Africa Mumule Aneɛ Spain Mumule Aneɛ Spanish Sranantongo Sunda Swahili Swati Swedish Swiss German Tagalog Tahitian Taiwan Mumule Aneɛ Tamil Tandroy Tankarana Tarascan Tatar Telugu Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Valencian Venda Venezuela Mumule Aneɛ Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zimbabwe Mumule Aneɛ Zulu\nBelemgbunlililɛ Mɔɔ Le Kɛ Baka Kpole Bie\nKenle ko nɔɔzo, Nɛbukadenɛza hanle ɛlalɛ ɛzulolɛ bie. Ɔvɛlɛle ye nrɛlɛbɛvolɛma ne amuala kɛ bɛrahile ɔ bo bɛhile ye. Noko bɛ nuhua biala angola angile ye ɛlalɛ ne abo. Nzinlii akee belemgbunli ne hanle hilele Daneɛle.\nNɛbukadenɛza hanle hilele Daneɛle kɛ: ‘Menganle ɛlalɛ menwunle baka bie. Baka ne yɛle tendenle hɔle anwuma kpalɛ. Ɛgyinla ɛleka biala a ɛkola ɛnwu ye. Ye nya le ngɛnlɛma yɛɛ yezo ma dɔɔnwo. Ɛbɔ nu nane bada ye alubo ne anu yɛɛ nloma yɛ bɛ sane wɔ ye ngane ne mɔ anu. Akee anwumabɔvolɛ bie vi anwuma dwule aze. Ɔdeanle nu kɛ: ‘Bɛbu baka ne bɛdo aze, bɛpepɛ ye ngane ne mɔ. Bɛgyakyi ye dosinli ne nee ye ndinli ne mɔ azɛlɛ ne anwo na bɛva mbulalɛ nee kɔbele bɛnyinyi nwolɛ wɔ ndile ne anu. Bɛmaa ye sonla adwenle kpalɛ ne ɛminli, na ɔnyia nane adwenle too ɛvolɛ nsuu. Menli kɔsɔɔti banwu kɛ Nyamenle lɛ tumi wɔ ewiade belemgbunlililɛ zo, yɛɛ ɔfa ɔmaa awie biala mɔɔ ɔkulo la.’’\nGyihova hilele ɛlalɛ ne abo hilele Daneɛle. Mɔɔ Daneɛle dele ɛlalɛ ne abo la, ye ahonle dule. Ɔhanle kɛ: ‘O nana, me kunlu anu a anrɛɛ ɛlalɛ ne fale wɔ agbɔvolɛ anwo, noko ɔfale ɛ nwo. Baka ne mɔɔ bɛpɛle bɛdole aze la a le ɛdawɔ. Wɔ tumililɛ ne bavi ɛ sa, na ɛbali ndile kɛ ɛbɔ nu nane la. Noko kɛ mɔɔ anwumabɔvolɛ ne hanle kɛ bɛgyakyi ye dosinli ne nee ye ndinli ne la ati, ɛ sa baha wɔ tumililɛ ne bieko.’\nƐvolɛ ko anzi, ɛnee Nɛbukadenɛza lua ye belemgbunli sua ne ati zo ɛlɛnea kɛzi Babelɔn le kɛnlɛma la. Ɔhanle kɛ: ‘Nea suakpole ko mɔɔ mekyekye a. Melɛ tumi kpole!’ Ɔ nloa ampe yɛɛ ɛnelɛ bie dendɛle vi anwuma kɛ: ‘Nɛbukadenɛza! Bɛlie wɔ belemgbunlililɛ ne bɛvi ɛ sa nu.’\nƐkɛ ne ala, Nɛbukadenɛza adwenle kpalɛ ne minlinle na ɔyɛle kɛ ɛbɔ nu nane la. Bɛvoanle ye bɛvile ye belemgbunli sua nu ɛkɛ, na ɔ nee ɛbɔ nu nane dɛnlanle. Nɛbukadenɛza ati enrinli yɛle ndendenle kɛ kɔleɛ ndɛkɛ na ye bɔweɛlɛ vile yɛle kɛ aloma gyakɛ ati.\nƐvolɛ nsuu anzi, Nɛbukadenɛza nyianle adwenle kpalɛ bieko, na Gyihova maanle ɔyɛle Babelɔn belemgbunli. Akee Nɛbukadenɛza hanle kɛ: ‘Ayɛlɛyelɛ ɛha Gyihova, anwuma Belemgbunli ne. Kɛkala menwu kɛ Gyihova a le Tumivolɛ a. Ɔbɛlɛ anwomemaazoma aze, na ɔfa belemgbunlililɛ ɔmaa awie biala mɔɔ ɔkulo la.’\n“Adubɛnwo sɛkye sonla, yɛɛ bɛ nwo zo ɛmemanlɛ maa sonla tu koti.”—Mrɛlɛbulɛ 16:18\nKpuya: Ɛnee Nɛbukadenɛza ɛlalɛ ne abo kile duzu? Duzu a Nɛbukadenɛza hanle kɛ yenwu ye Gyihova anwo a?\nMekɛ Boni A Nyamenle Belemgbunlililɛ Ne Bɔle Ɔ Bo Kɛ Ɔdi Tumi A? (Foa 1)\nSaa ɛze mualɛ ne a, ɛbahola wɔalua Baebolo ne azo wɔahilehile nu wɔahile awie ɔ?\nFa nwa awie Fa nwa awie Belemgbunlililɛ Mɔɔ Le Kɛ Baka Kpole Bie\nlfb ɛzukoalɛdeɛ 62 m. 148-149


Ayezaya 24 | Yintanɛte Zo Baebolo | Ewiade Fofolɛ Ngilebɛbo\nGyihova ɛlɛmaa azɛlɛ ne adɔ mgbane (1-23)\nGyihova ɛyɛ Belemgbunli wɔ Zayɔn (23)\n24 Nea! Gyihova ɛlɛye azɛlɛ ne azo debie biala na yeamaa yeadɔ mgbane.+ Yebutu ɔ nye aze*+ na yemaa menli mɔɔ wɔ zo la ɛbɔ asande.+ 2 Deɛ ko ne ala a bado awie biala a: Mɔɔ bado menli ne la bado ɛsɔfo ne,Mɔɔ bado sonvolɛ la bado ɔ menle,Mɔɔ bado sonvolɛ raalɛ la bado ɔ menle raalɛ,Mɔɔ bado sonla mɔɔ tɔ debie la bado mɔɔ tɔne debie la,Mɔɔ bado sonla mɔɔ bɔ bosea la bado mɔɔ die bosea la,Mɔɔ bado sonla mɔɔ fa debie fili la bado mɔɔ fili debie la.+ 3 Azɛlɛ ne badɔ mgbane bɔkɔɔ;Bɛbasesa zolɛ debie biala,+Ɔluakɛ Gyihova a ɛha edwɛkɛ ɛhye a. 4 Azɛlɛ ne ɛlɛdi nyane;*+ ɔlɛsɛkye. Azɛlɛ ne ɛhete; zolɛ ɛyɛ resee. Menli titili mɔɔ wɔ azɛlɛ ne azo la ɛha ekyi bie. 5 Menli mɔɔ de azɛlɛ ne azo la ɛgua nwolɛ evinli,+Ɔluakɛ bɛanli mɛla ne mɔ azo,+Bɛhakyi adehilelɛ ne,+Yɛɛ bɛzɛkye dahuu* ngyekyeleɛ ne.+ 6 Ɛhye ati a munzule ɛha azɛlɛ ne,+Na menli mɔɔ wɔ zolɛ la ɛli fɔlɛ la. Ɛhye ati a menli mɔɔ wɔ azɛlɛ ne azo la ɛlɛwie,Na menli ekyi bie ala a ɛha zo la.+ 7 Nwanye fofolɛ ne ɛlɛdi nyane,* vanye ne ɛnwoso,+Yɛɛ menli mɔɔ di fɛlɛko wɔ bɛ ahonle nu la kɔsɔɔti ɛlɛnwu amaneɛ.+ 8 Akɛya nwo anyelielɛ ne abo ɛpɛ;Menli mɔɔ kulo anyelielɛ la dede ne ɛra awieleɛ;Haape ne fɛlɛko ne abo ɛpɛ.+ 9 Bɛlɛno nwanye a bɛndo edwɛne,Yɛɛ nza yɛ menli mɔɔ no la ɛnwonle. 10 Sua ne mɔɔ ɛdɔ mgbane la ɛbubu;+Bɛdo sua biala anu amaa awie angola anwolo nu. 11 Bɛsu bɛkpondɛ nwanye wɔ awɔdenle ne mɔ azo. Fɛlɛkolilɛ kɔsɔɔti ɛminli;Azɛlɛ ne azo anyelielɛ ɛwie.+ 12 Suakpole ne ɛzɛkye;Anlenkɛ kpole ne ɛbubu ɛgua.+ 13 Kɛ ɔbayɛ wɔ azɛlɛ ne azo yeamaa menli ne la ɛne: Ɔbayɛ kɛ ɔlivi baka mɔɔ bɛkpolo zolɛ ma,+Kɛ vanye ma mɔɔ bɛtete bɛwie na yeha ɔ bo zo la.+ 14 Bɛbamaa bɛ ne zo,Bɛbava anyelielɛ bɛadeɛdea nu. Bɛbabɔ Gyihova kpoleyɛlɛ ne nolo bɛavi nyevile nu* lɔ.+ 15 Ɛhye ati a bɛbawula Gyihova anyunlunyia wɔ aduduleɛ nehane la;+Bɛbawula Gyihova, Yizilayɛ Nyamenle ne duma ne anyunlunyia wɔ mbɔra mɔɔ wɔ nyevile nu la azo.+ 16 Yɛte kɛ bɛlɛto edwɛne wɔ azɛlɛ ne ɛleka biala kɛ: “Anyunlunyia ɛha Tenlenenli Ko ne!”+ Noko mese: “Me nwo ɛbubu me, me nwo ɛbubu me! Me gyakɔ! Mɛlɛbɛla sonla ne ɛbɔ adalɛ ɛbɛla;Mɛlɛbɛla sonla ne ɛlua mɛlɛbɛla adenle zo ɛbɔ adalɛ ɛbɛla.”+ 17 Wɔmɔ mɔɔ ɛde azɛlɛ ne azo la, ɛzulolɛ nee kuma yɛɛ ɛhane ɛlɛkendɛ wɔ.+ 18 Awie biala mɔɔ bade ɛzulolɛ ne ane mɔɔ ɔbanriandi la badɔ kuma ne anu,Na awie biala mɔɔ ɔbavi kuma ne anu yeavinde la badɔ ɛhane ne anu.+ Ɔluakɛ ɔbabuke anwuma nzule nlenkɛ ne mɔ,Na azɛlɛ ne adiabo ne mɔ bakpusu. 19 Azɛlɛ ne ɛkpuke;Azɛlɛ ne ɛkpusu;Azɛlɛ ne ɛwoso kpole kpalɛ.+ 20 Azɛlɛ ne ɛlɛtotɔ kɛ awie mɔɔ ɛbo la,Ɔlɛdi akɔneaba kɛ kpɔda mɔɔ anwoma ɛlɛbɔ ye la. Ye ɛtane ɛbo ɔ nwo zo,+Na ɔbadɔ aze mɔɔ ɔnrɛdwazo bieko a. 21 Kenle zɔhane, Gyihova babua anwuma ɛlɔne neNee arelemgbunli mɔɔ wɔ azɛlɛ ye azo la ndɛne. 22 Bɛbaboɔboa bɛ nloaKɛ pilizama mɔɔ bɛboɔboa bɛ nloa wɔ kuma nu la,Na bɛbagua bɛ efiade;Mekɛ dɔɔnwo pɛ nu a, bɛbahakyi bɛ nye bɛara bɛ nwo zo. 23 Siane ne babɔ anyiemgba,Na sɛnzɛne ne mɔɔ ta la aze nyiane,+Ɔluakɛ ɛlɔne Gyihova ɛyɛ Belemgbunli+ wɔ Zayɔn Boka+ ne azo yɛɛ Gyɛlusalɛm,Ye anyunlunyia ne bala ali wɔ ye menli ne mgbanyinli* ne anyunlu.+\n^ Anzɛɛ “Yehakyi ɔ nyunlu.”\n^ Anzɛɛ ɔkola ɔkile, “ɛwe.”\n^ Anzɛɛ “tete.”\n^ Anzɛɛ ɔkola ɔkile, “ɛsesa.”\n^ Anzɛɛ “bɛavi adɔleɛ.”\n^ Hibulu aneɛ nu, “ye mgbanyinli.”


Ayia Mɔɔ Maa Yɛnwu Gyisɛse La | Ɛzinzalɛ Arane Debiezukoalɛ\n“Ɛhye gyi ɛkɛ ne maa me sonlabaka ne. . . . Ɛhye gyi ɛkɛ ne maa me ‘mogya ne mɔɔ bɛva bɛyɛ ngyekyeleɛ’ la.”—MAT. 26:26-28.\nEDWƐNE 16 Bɛhanvo Gyaa, Yekpokpa Ɔ Ra Ne\n1-2. (a) Kɛmɔti a yɛ nye la kɛ Gyisɛse bahile yɛ adenle sikalɛ mɔɔ yɛbalua zo yɛayɛ ye ewule ngakyelɛlilɛ ne a? (b) Gyisɛse subane boni mɔ a yɛbazuzu nwo a?\nƐBAHOLA wɔaha mɔɔ kɔ zolɛ ɛvolɛ biala wɔ Kelaese ewule Ngakyelɛlilɛ ne abo la ɔ? Ɔda ali kɛ yɛ nuhua dɔɔnwo kakye ninyɛne titili mɔɔ bɛfa bɛdi gyima wɔ Awulae Nɔsolɛ Aleɛ ne abo la. Duzu ati ɔ? Ɔluakɛ ɔle sikalɛ. Noko, ɛhye le ayia titili. Yemɔti, bie a yɛbabiza kɛ, ‘Duzu ati a ayia ɛhye le sikalɛ a?’\n2 Mɔɔ Gyisɛse yɛ ye ɛzonlenlɛ gyima ne wɔ azɛlɛ ye azo la, ɛnee bɛze ye kɛ ɔkilehile nɔhalɛ mɔɔ anwo hyia la anu wɔ adenle mɔɔ le sikalɛ, nuhua la ɛkɛ na ɔ bo ɛdelɛ ɛnyɛ se la azo. (Mat. 7:28, 29) Zɔhane ala a ɔhilele yɛ adenle sikalɛ mɔɔ yɛbalua zo yɛayɛ ye ewule ngakyelɛlilɛ * ne a. Bɛmaa yɛzuzu Ngakyelɛlilɛ aleɛ ɛhye nee ninyɛne mɔɔ Gyisɛse yɛle na ɔhanle nwolɛ edwɛkɛ la anwo kpalɛ. Eza yɛbade kɛzi Gyisɛse bɛlɛ ɔ nwo aze, ɔlɛ akɛnrasesebɛ nee ɛlɔlɛ la abo yɛɛ kɛzi yɛbahola yɛazukoa ye kpalɛ la.\nGYISƐSE BƐLƐ Ɔ NWO AZE\nNgakyelɛlilɛ aleɛ ne kakye yɛ kɛ Gyisɛse vale ye ngoane bɔle afɔle maanle yɛ, na kɛkala ɔle Belemgbunli wɔ anwuma (Nea ɛdendɛkpunli 3-5)\n3. Kɛ mɔɔ Mateyu 26:26-28 ka la, adenle sikalɛ boni a Gyisɛse luale zo vale Ngakyelɛlilɛ ne ziele ɛkɛ a, na duzu a paano ne nee nwanye ne gyi ɛkɛ ne maa a?\n3 Gyisɛse hanle ye ewule Ngakyelɛlilɛ ne anwo edwɛkɛ hilele ye ɛzoanvolɛ nɔhavoma 11 ne. Aleɛ mɔɔ bɛvale bɛlile Akpabɛnwo ne la bie a ɔvale ɔyɛle ye ewule ngakyelɛlilɛ ne a. (Kenga Mateyu 26:26-28.) Ɔvale paano mɔɔ mgbɔvonle ɛnle nu yɛɛ nwanye mɔɔ ɛnee wɔ ɛkɛ dɛba la bie a ɔlile gyima a. Gyisɛse zele ye ɛzoanvolɛma ne kɛ ninyɛne nwiɔ zɔhane gyi ɛkɛ maa ye nwonane ne mɔɔ di munli nee ye mogya ne mɔɔ ɔnrɛhyɛ ɔbava yeabɔ afɔle yeamaa bɛ la. Bie a gyimalilɛ fofolɛ ɛhye mɔɔ le sikalɛ la anyɛ ɛzoanvolɛ ne mɔ azibɛnwo. Duzu ati ɔ?\n4. Kɛzi folɛ mɔɔ Gyisɛse dule Maata la maa yɛte deɛmɔti ɔmaanle Ngakyelɛlilɛ aleɛ ne yɛle sikalɛ la abo ɛ?\n4 Fa mɔɔ limoa zile wɔ siane bie mɔ anu wɔ Gyisɛse ɛzonlenlɛ gyima ne ɛvolɛ mɔɔ tɔ zo nsa anu la kɛ neazo, ɔhɔkpɔlale ɔ gɔnwo mɔ—Lazalɛse, Maata nee Mɛle. Wɔ tɛnlabelɛ zɔhane anu, Gyisɛse bɔle ɔ bo kɛ ɔkilehile. Ɛnee Maata wɔ ɛkɛ, noko ɛnee ɔlɛto aleɛ sosɔɔ yeamaa ye ɛyɛvolɛ titili ne. Mɔɔ Gyisɛse nwunle ɛhye la, ɔvile atiakunlukɛnlɛma nu ɔzele Maata kɛ, tɛ mekɛ ne amuala a aleɛ zɛhae anwo hyia a. (Luku 10:40-42) Nzinlii mɔɔ ɔhale dɔnehwele ekyii na bɛahu Gyisɛse la, ɔvale ye folɛdulɛ ne ɔyɛle gyima. Ɔmaanle Ngakyelɛlilɛ aleɛ ne yɛle sikalɛ. Duzu a ɛhye maa yɛnwu ye wɔ Gyisɛse anwo a?\n5. Duzu a Ngakyelɛlilɛ ɛhye mɔɔ le sikalɛ la maa yɛnwu ye wɔ Gyisɛse anwo a, na kɛzi ɛhye nee Felepaema 2:5-8 la le ko ɛ?\n5 Gyisɛse lale mɛlɛbɛnwoaze ali wɔ ye edwɛkɛ nee ye nyɛleɛ nu. Ɔti ɔnyɛ azibɛnwo kɛ ɔlale mɛlɛbɛnwoaze kpole ali wɔ ye nɔsolɛ mɔɔ li awieleɛ wɔ azɛlɛ ye azo anu la. (Mat. 11:29) Ɛnee ɔze kɛ ɔka ekyii ɔbɔ afɔle mɔɔ anwo hyia la wɔ alesama tetedwɛkɛ nu, na Gyihova badwazo ye na yeamaa ye gyinlabelɛ kpole wɔ anwuma. Noko, yeandwe adwenle yeangɔ ɔ nwo zo ɔlua ye ewule Ngakyelɛlilɛ ne mɔɔ ɔbamaa yeayɛ kpomgbondee la azo. Emomu, ɔzele ye ɛdoavolɛma kɛ, bɛlua aleɛ sikalɛ ɛhye azo bɛhakye ye kokye wɔ ɛvolɛ ne anu. (Dwɔn 13:15; 1 Kɔl. 11:23-25) Ayia sikalɛ ɛhye mɔɔ fɛta la kile kɛ ɛnee Gyisɛse bɛlɛ ɔ nwo aze. Ɔyɛ yɛ fɛ kɛ mɛlɛbɛnwoaze le yɛ anwuma Belemgbunli ne subane titili ne mɔ ko la.—Kenga Felepaema 2:5-8.\n6. Kɛzi yɛbazukoa Gyisɛse mɛlɛbɛnwoaze ne wɔ sɔnea mekɛ nu ɛ?\n6 Kɛzi yɛbahola yɛazukoa Gyisɛse mɛlɛbɛnwoaze ne ɛ? Ɔlua awie mɔ boɛyɛlɛ mɔɔ yɛbava yɛalimoa yɛ ɛdeɛ nyunlu la azo. (Fel. 2:3, 4) Dwenle nɔsolɛ mɔɔ li awieleɛ wɔ Gyisɛse ɛbɛlabɔlɛ nu wɔ azɛlɛ ye azo la anwo nea. Ɛnee Gyisɛse ze kɛ ɔnrɛhyɛ bɛbahu ye nyane nyane nu; noko ɛnee ɔdwenle ye ɛzoanvolɛ nɔhavoma ne mɔɔ ɔnrɛhyɛ bɛbali ɔ nwo nyane la anwo kpalɛ. Yemɔti, wɔ ye nɔsolɛ mɔɔ li awieleɛ la anu, ɔhilehilele bɛ, ɔmaanle bɛ anwosesebɛ na ɔkyekyele bɛ rɛle. (Dwɔn 14:25-31) Gyisɛse vile mɛlɛbɛnwoaze nu vale awie mɔ boɛyɛlɛ limoale ye ɛdeɛ nyunlu. Neazo kɛnlɛma boni ɛne!\nGYISƐSE LƐ AKƐNRASESEBƐ\n7. Mɔɔ Gyisɛse vale Awulae Nɔsolɛ Aleɛ ne ziele ɛkɛ la anzi, kɛzi ɔlale akɛnrasesebɛ kpole ali ɛ?\n7 Mɔɔ Gyisɛse vale Awulae Nɔsolɛ Aleɛ ne ziele ɛkɛ la anzi, ɔlale akɛnrasesebɛ kpole ali. Adenle boni azo? Gyisɛse liele mɔɔ ɔ Ze kulo kɛ ɔyɛ la ɔdole nu, ɔnva nwo kɛ ɛnee ɔze kɛ ɛhye ɛyɛlɛ bamaa bɛahu ye la. (Mat. 26:65, 66; Luku 22:41, 42) Gyisɛse vale nɔhalɛlilɛ gyinlanle ye munlililɛ nu amaa yeali Gyihova duma ne eni, yeagyinla Nyamenle tumililɛ ne anzi na alesama mɔɔ kɛnlu bɛ nwo la ahola adɛnla aze dahuu. Mekɛ ko ne ala, Gyisɛse zieziele ye ɛdoavolɛma ne maanle mɔɔ ɔnrɛhyɛ bɛbayia la.\n8. (a) Duzu a Gyisɛse hanle hilele ye ɛzoanvolɛ nɔhavoma ne a? (b) Ɛvolɛ dɔɔnwo wɔ Gyisɛse ewule nzi, kɛzi ye ɛdoavolɛma ne zukoale ye akɛnrasesebɛ ne ɛ?\n8 Gyisɛse lale akɛnrasesebɛ ali ɔluakɛ yeanva ye adwenle yeanzie ye ewule ne azo, emomu ɔlile ye ɛzoanvolɛ nɔhavoma ne ngyianlɛ nwo gyima. Gyimalilɛ sikalɛ ne mɔɔ ɔvale ɔziele ɛkɛ mekɛ mɔɔ ɔvoanle Dwudase la maa ye ɛdoavolɛma mɔɔ bɛkpokpa bɛ mɔɔ baboka ngyehyɛleɛ fofolɛ ne anwo la kakye nvasoɛ mɔɔ wɔ Gyisɛse mogya ne mɔɔ ɔhwinle ɔguale azo la. (1 Kɔl. 10:16, 17) Amaa ye ɛdoavolɛma asa aha bɛ anwuma anyelazo ne la, Gyisɛse hanle mɔɔ ɔ nee ɔ Ze kpondɛ avi bɛ ɛkɛ la. (Dwɔn 15:12-15) Eza Gyisɛse maanle ɛzoanvolɛ ne mɔ nwunle sɔnea mɔɔ bɛbayia la. Akee ɔhwenle bɛ adwenle ɔziele ye neazo ne azo na ɔdule bɛ folɛ kɛ, “bɛnyia akɛnrasesebɛ!” (Dwɔn 16:1-4a, 33) Ɛvolɛ dɔɔnwo anzi, Gyisɛse ɛdoavolɛma ne hɔle zo zukoale ye tunwomaa subane ne na bɛlale akɛnrasesebɛ ali. Wɔ sɔnea mekɛ nu bɔbɔ, bɛboale bɛ nwo ngoko.—Hib. 10:33, 34.\n9. Kɛzi yɛbahola yɛazukoa Gyisɛse na yɛala akɛnrasesebɛ ali ɛ?\n9 Ɛnɛ noko, yɛsukoa akɛnrasesebɛ mɔɔ Gyisɛse lale ye ali la. Kɛ neazo la, ɔhyia akɛnrasesebɛ amaa yɛaboa yɛ mediema mɔɔ ɔlua bɛ diedi ne ati bɛlɛkpɔ bɛ la. Ɔyɛ a, bɛto yɛ mediema ne mɔ efiade mɔɔ ɔnle ye adenle zo. Saa ɔba ye zɔ a, ɔwɔ kɛ yɛyɛ biala mɔɔ yɛbahola la yɛboa bɛ na yɛgyinla bɛ nzi. (Fel. 1:14; Hib. 13:19) Akee eza ɔwɔ kɛ yɛfa “akɛnrasesebɛ” yɛka edwɛkɛ ne. (Gyi. 14:3) Le kɛ Gyisɛse la, yɛbɔ kpɔkɛ kɛ yɛka Belemgbunlililɛ edwɛkɛ ne ɔnva nwo kɛ bie a menli bakpɔ yɛ na bɛayɛ yɛ kpɔdekpɔde la. Ɔdwu mekɛ ne bie a, yɛhyia akɛnrasesebɛ. Duzu a yɛbahola yɛayɛ a?\n10. Ɔka ekyi Ngakyelɛlilɛ ne dwu zo a, duzu a ɔwɔ kɛ yɛyɛ a, na duzu ati ɔ?\n10 Amaa yɛanyia akɛnrasesebɛ kpole la, ɔwɔ kɛ yɛdwenledwenle anyelazo mɔɔ Gyisɛse ɛkpɔnenlɛ afɔlebɔlɛ ne ɛmaa yɛnyia la anwo. (Dwɔn 3:16; Ɛfɛ. 1:7) Ɔka ekyii Ngakyelɛlilɛ ne dwu zo a, yɛnyia nwolɛ adenle titili mɔɔ yɛfa yɛkile ɛkpɔnedeɛ ne anwo anyezɔlɛ kpole a. Mekɛ zɔhane dwu a, yɛ Ngakyelɛlilɛ Baebolo ɛgengalɛ ne na fa asɔneyɛlɛ dwenledwenle mɔɔ hɔle zo kolaa na Gyisɛse awu la anwo. Akee saa yɛyia wɔ Awulae Nɔsolɛ Aleɛ ne abo a, ɛbade nvasoɛ mɔɔ wɔ paano ne nee nwanye ne mɔɔ gyi ɛkɛ maa afɔle mɔɔ Gyisɛse bɔle la abo kpalɛ. Saa yɛ nye sɔ mɔɔ Gyisɛse nee Gyihova ɛyɛ ɛmaa yɛ na yɛte kɛzi bɛboa yɛ nee yɛ alɔvolɛ la abo a, yɛ anyelazo ne anu mia, na yɛnyia anwosesebɛ yɛgyinla kpundii yɛkɔ awieleɛ.—Hib. 12:3.\n11-12. Badwu ɛke, duzu a yɛzukoa a?\n11 Badwu ɛke, yɛnwu kɛ Awulae Nɔsolɛ Aleɛ ne maa yɛkakye kɛzi ɛkpɔnedeɛ ne sonle bolɛ yɛɛ mɛlɛbɛnwoaze nee akɛnrasesebɛ mɔɔ Gyisɛse lale ye ali la. Nea kɛzi yɛ nye die kɛ Gyisɛse bahɔ zo ala subane ɛhye mɔ ali kɛ yɛ Ɛsɔfo Kpanyinli mɔɔ wɔ anwuma mɔɔ kpa yɛ ti kyɛlɛ a! (Hib. 7:24, 25) Ɔwɔ kɛ yɛfa nɔhalɛlilɛ yɛkakye Gyisɛse ewule ne kɛ mɔɔ ɔhanle la yɛfa yɛkile anyezɔlɛ. (Luku 22:19, 20) Yɛyɛ ɛhye wɔ Naesan 14, kenle mɔɔ anwo hyia kpalɛ wɔ ɛvolɛ ne anu la.\n12 Aleɛ sikalɛ mɔɔ bɛvale bɛyɛle Awulae Nɔsolɛ Aleɛ ne la maa yɛnwu subane bieko mɔɔ maanle Gyisɛse wule maanle yɛ la. Mɔɔ ɔwɔ azɛlɛ ye azo la, subane ɛhye a ɔlale ye ali a. Subane boni ɔ?\nGYISƐSE LƐ ƐLƆLƐ\n13. Kɛzi Dwɔn 15:9; yɛɛ 1 Dwɔn 4:8-10 ka ɛlɔlɛ mɔɔ Gyihova yɛɛ Gyisɛse lale ye ali la anwo edwɛkɛ ɛ, na nwane mɔ a nyia zolɛ nvasoɛ a?\n13 Gyisɛse lale ɛlɔlɛ mɔɔ Gyihova lɛ maa yɛ la ali kpalɛ wɔ debie biala mɔɔ ɔyɛle la anu. (Kenga Dwɔn 15:9; 1 Dwɔn 4:8-10.) Mɔɔ tɛla biala la, Gyisɛse vile ye ahonle nu vale ye ngoane bɔle afɔle maanle yɛ. Saa bɛkpokpa yɛ anzɛɛ yɛboka mboane gyɛne ne anwo a, yɛnyia ɛlɔlɛ mɔɔ Gyihova nee ɔ Ra ne luale afɔlebɔlɛ ne azo lale ye ali la azo nvasoɛ. (Dwɔn 10:16; 1 Dwɔn 2:2) Eza dwenle kɛzi Ngakyelɛlilɛ aleɛ ne de la noko anwo; ɔmaa yɛnwu kɛ Gyisɛse kulo ye ɛdoavolɛma yɛɛ ɔdwenle bɛ nwo. Adenle boni azo?\nKɛmɔ Gyisɛse vile ɛlɔlɛ nu maanle Ngakyelɛlilɛ ne yɛle sikalɛ la ati, bɛli ye wɔ ɛvolɛ dɔɔnwo anu wɔ tɛnlabelɛ ngakyile nu (Nea ɛdendɛkpunli 14-16) *\n14. Kɛzi Gyisɛse hilele kɛ ɔkulo ye ɛdoavolɛma ɛ?\n14 Gyisɛse hilele kɛ ɔkulo ye ɛdoavolɛma mɔɔ bɛkpokpa bɛ la, ɔlua gyimalilɛ sikalɛ mɔɔ ɔvale ɔziele ɛkɛ ne kɛ bɛlua zo bɛhakye ye la azo. Mekɛ ɛlɛkɔ la, ɛnee ɔwɔ kɛ ɛdoavolɛma zɔhane mɔɔ bɛkpokpa bɛ la yɛ Ngakyelɛlilɛ ne ɛvolɛ biala wɔ tɛnlabelɛ ngakyile nu, bɔbɔ wɔ efiade. (Yek. 2:10) Bɛholale bɛdiele Gyisɛse ɔ? Ɛhɛe!\n15-16. Kɛzi bie mɔ ɛhola ɛli Awulae Nɔsolɛ Aleɛ ne wɔ tɛnlabelɛ mɔɔ anu yɛ se la anu ɛ?\n15 Ɔvi ɛvoya mɔɔ limoa badwu ɛnɛ, nɔhalɛ Kilisienema ɛbɔ mɔdenle kɛ bɛbahakye Gyisɛse ewule ne. Bɛbɔ mɔdenle kɛ bɛbali Awulae Nɔsolɛ Aleɛ ne kɛ mɔɔ bɛhile la, bɔbɔ wɔ tɛnlabelɛ mɔɔ anu yɛ se la anu. Yɛ neazo ɛhye mɔ nzonlɛ. Mɔɔ Adiema Harold King la efiade wɔ China la, ɔyɛle mɔɔ ɔbahola biala la ɔlile Ngakyelɛlilɛ ne. Ɔluale nrɛlɛbɛ adenle zo ɔvale ninyɛne mɔɔ ɔlɛ ye wɔ efiade ɛkɛ ne la ɔyɛle Ngakyelɛlilɛ aleɛ ne. Eza ɔsesenle mekɛ mɔɔ Ngakyelɛlilɛ ne bazi la. Mɔɔ mekɛ ne dwule la, ɔ ngome ɔyɛle Ngakyelɛlilɛ ne wɔ efiade ɛkɛ—ɔdole edwɛne, ɔyɛle asɔne na ɔmaanle ɛdendɛlɛ mɔɔ gyi Ngɛlɛlera ne azo la.\n16 Neazo bieko ɛne. Mediema mraalɛ ekpunli bie mɔɔ bɛguale bɛ efiade wɔ ewiade konle mɔɔ tɔ zo nwiɔ anu la vale bɛ ngoane dole esiane nu lile Awulae Nɔsolɛ Aleɛ ne. Ɔluakɛ Ngakyelɛlilɛ aleɛ ne le sikalɛ la ati, bɛholale bɛyɛle mɔɔ bɛannwu bɛ a. Bɛbɔle amaneɛ kɛ: “Yɛgyinlanle yɛbɔle mgbɔlɔka wɔ ebia ekyi bie mɔɔ yɛva fuazinli yɛheda zo na yɛva Ngakyelɛlilɛ aleɛ ne yɛzie zo la anwo. Yɛsɔ ɛlɛteleke kɛnlaneɛ a bɛbahye yɛ, ɔti yɛzɔle kyɛnɛlɛ. . . . Yɛhanle ndane bieko yɛhilele yɛ Ze ne kɛ yɛbava yɛ anwosesebɛ muala yɛade Ye duma nwuanzanwuanza ne anwo.” Diedi nwo neazo kɛnlɛma boni ɛne! Nea kɛzi Gyisɛse hilele kɛ ɔkulo yɛ ɔlua Ngakyelɛlilɛ ne mɔɔ ɔmaa yɛkola yɛyɛ bɔbɔ wɔ tɛnlabelɛ mɔ anu yɛ se anu la!\n17. Kpuya boni mɔ a yɛbahola yɛabiza yɛ nwo a?\n17 Mekɛ mɔɔ Ngakyelɛlilɛ ne ɛlɛbikye la, ɔwɔ kɛ yɛbiza yɛ nwo kpuya ɛhye mɔ: ‘Kɛzi mebahola meala ɛlɔlɛ ali kpalɛ meava meazukoa Gyisɛse ɛ? Asoo medwenle me mediema azonvolɛ ngyianlɛ nwo metɛla me ɛdeɛ ɔ? Asoo me nye la kɛ me mediema bayɛ dɔɔnwo adɛla mɔɔ bɛkola la?’ Ɔwɔ kɛ yɛsukoa Gyisɛse na yɛkile kɛ ‘yɛdi nyane yɛmaa yɛ gɔnwo mɔ.’—1 Pita 3:8.\nKAKYE ƐZUKOALƐDEƐ ƐHYE MƆ DAHUU\n18-19. (a) Anwodozo boni a yɛbahola yɛanyia a? (b) Duzu a wɔbɔ kpɔkɛ kɛ ɛbayɛ a?\n18 Mɛla mɔɔ se yɛhakye Gyisɛse ewule ne la ɛnrɛdɛnla ɛkɛ dahuu. Saa Gyisɛse ‘ba’ wɔ anwongyelelɛ kpole ne anu, ɔbaboɔboa “bɛdabɛ mɔɔ yekpa bɛ la” anloa ɔkɔ anwuma a, yɛnrɛyɛ Ngakyelɛlilɛ ne bieko.—1 Kɔl. 11:26; Mat. 24:31.\n19 Saa yɛgyakyi Ngakyelɛlilɛ ne bɔbɔ a, Gyihova menli bahɔ zo ahakye ɛvoyia sikalɛ ɛhye mɔɔ gyi ɛkɛ maa mɛlɛbɛnwoaze, akɛnrasesebɛ nee ɛlɔlɛ kpole mɔɔ dasanli bie lale ye ali la. Mekɛ zɔhane, menli mɔɔ hɔle gyimalilɛ titili ɛhye abo bie la baha nwolɛ edwɛkɛ ahile menli mɔɔ badɛnla aze wɔ mekɛ zɔhane la. Noko amaa yɛanyia aleɛ ɛhye azo nvasoɛ ɛnɛ la, ɔwɔ kɛ yɛbɔ kpɔkɛ kɛ yɛbazukoa Gyisɛse mɛlɛbɛnwoaze, akɛnrasesebɛ nee ye ɛlɔlɛ ne. Saa yɛyɛ zɔ a, yɛbahola yɛanyia anwodozo kɛ Gyihova bamaa yɛ ahatualɛ.—2 Pita 1:10, 11.\nDuzu a Ngakyelɛlilɛ aleɛ ne maa yɛnwu ye wɔ Gyisɛse mɛlɛbɛnwoaze subane ne anwo a?\nKɛzi Gyisɛse lale akɛnrasesebɛ kpole ali wɔ mekɛ mɔɔ ɔvale Awulae Nɔsolɛ Aleɛ ne ɔziele ɛkɛ la anzi ɛ?\nKɛzi Gyisɛse lale ɛlɔlɛ kpole ali wɔ Ngakyelɛlilɛ ne anwo ngyehyɛleɛ ne anu ɛ?\nEDWƐNE 13 Kelaese Yɛ Neazo Maa Yɛ\n^ ɛden. 5 Ɔnrɛhyɛ yɛbahɔ Awulae Nɔsolɛ Aleɛ ne abo yɛava yɛhakye Gyisɛse Kelaese ewule ne. Ayia sikalɛ ɛhye maa yɛnwu Gyisɛse mɛlɛbɛnwoaze, ye akɛnrasesebɛ nee ye ɛlɔlɛ ne anwo ninyɛne dɔɔnwo. Wɔ edwɛkɛ ɛhye anu, yɛbazuzu kɛzi yɛbazukoa ye subane ne mɔ la anwo.\n^ ɛden. 2 EDWƐKƐ MƆƆ BƐHILEHILE NU: Ngakyelɛlilɛ kile kɛ ɛyɛ debie titili bie wɔava wɔahakye awie anzɛɛ gyimalilɛ bie mɔɔ anwo hyia la.\n^ ɛden. 56 NVONINLI NWO EDWƐKƐ: Kɛzi ɛvoya mɔɔ limoa yɛɛ ɛvoya 19 anu mediema yɛle Ngakyelɛlilɛ ne la anwo neazo; wɔ Nazi efiade yɛɛ ɛnɛ yɛ mekɛ ye azo Belemgbunlililɛ Asalo mɔɔ wɔ America Adɔleɛ maanle bie azo la.\nFa nwa awie Fa nwa awie Ayia Mɔɔ Maa Yɛnwu Anwuma Belemgbunli Bie La\nw19 January m. 20-25